মুকেশ আম্বানি কবে জন্মগ্রহণ করেন ?
মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
মুকেশ আম্বানি
তিনি ধীরুভাই অম্বানী ও কোকিলাবেন অম্বানীর জ্যেষ্ঠ পুত্র এবং অনিল আম্বানির বড় ভাই। রিলায়েন্সের মাধ্যমে তিনি ইন্ডিয়ান প্রিমিয়ার লীগের দল মুম্বই ইন্ডিয়ান্সের মালিক। ২০১২ সালে "ফোর্বস" তাকে সবচেয়ে ধনী ক্রীড়াদলের মালিক করে উল্লেখ করে। তিনি বিশ্বের অন্যতম ব্যয়বহুল ব্যক্তিগত বাড়ি আন্তিলিয়ায় বাস করেন। এই বাড়িটির মূল্য প্রায় ১ বিলিয়ন মার্কিন ডলার। চীনের হুরুন রিসার্চ ইনস্টিটিউটের গবেষণা অনুসারে, ২০১৫ সালে আম্বানি ভারতীয় মানবহিতৌষীদের মধ্যে পঞ্চম স্থান অধিকার করেন।
উকিল মুন্সী
তাঁর অনেক গান বাংলা চলচ্চিত্রে সংযোজন হয়েছে। ১৯৯৯ খ্রিস্টাব্দে কথাসাহিত্যিক ও চিত্রনির্মাতা হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রে বারী সিদ্দীকীর কণ্ঠে ব্যবহার করেন উকিলের গান। বিংশ শতাব্দীর গ্রামীণ বাংলার জীবনকে নিয়ে রচিত হুমায়ুন আহমেদের বহুকেন্দ্রিকা উপন্যাস মধ্যাহ্ন-এর অন্যতম চরিত্র উকিল মুন্সী।লোকশিল্পী মমতাজ তার সুললিত কন্ঠে " সুজন বন্ধু রে আরে ও বন্ধু, কোন বা দেশে থাকো, এই দাসীরে কান্দাইয়া রে, কোন দাসীর মন রাখো সুজন বন্ধুরে " এই গানটি গেয়ে জনপ্রিয় করে তোলেন।
মধু বসু
মধু বসু (১২ই ফেব্রুয়ারি, ১৯০০—২৫শে সেপ্টেম্বর, ১৯৬৯) একজন বিখ্যাত বাঙালি চিত্রপরিচালক, অভিনেতা এবং নাট্যব্যক্তিত্ব। মধু বসুর আসল নাম ছিল সুকুমার বসু। তাঁর বাবা প্রমথনাথ বসু ছিলেন একজন বিখ্যাত ভূতত্ত্ববিদ। মধু বসু শান্তিনিকেতন এবং বিদ্যাসাগর কলেজে পড়াশোনা করেন।
মোহাম্মদ আবদুল মুহিত
এম এ মুহিত বা মোহাম্মদ আবদুল মুহিত, (জন্ম: ৪ জানুয়ারি, ১৯৭০) বাংলাদেশী পর্বতারোহী, যিনি ২০১১ খ্রিস্টাব্দের ২১ মে, দ্বিতীয় বাংলাদেশী হিসেবে এভারেস্ট জয় করেন। এর আগে ২০১০ খ্রিস্টাব্দের ২৩ মে প্রথম বাংলাদেশী হিসেবে মুসা ইব্রাহীম এভারেস্ট জয় করার কৃতিত্ব অর্জন করেন। মুহিত, ঐ বছরই মুসার পাশাপাশি এভারেস্ট জয়ের জন্য যান, কিন্তু বিরূপ আবহাওয়ার কারণে তিনি সেবার ব্যর্থ হন। অবশেষে বাংলা মাউন্টেনিয়ারিং এ্যান্ড ট্রেকিং ক্লাবের একজন সদস্য হিসেবে এভারেস্ট জয়ের লক্ষ্যে আবারও যাত্রা করেন ২০১১ খ্রিস্টাব্দের মার্চ মাসের শেষ সপ্তাহে, এবং অবশেষে তিনি সফল হন। তাঁর এই সফলতার খবর, ঢাকাস্থ নেপালের দূতাবাসের বরাত দিয়ে নিশ্চিত করে বাংলাদেশের পররাষ্ট্র মন্ত্রণালয়ের বহিঃপ্রচারণা বিভাগ।
অমর সিংহ (রাজনীতিবিদ)
অমর সিংহ (হিন্দি: अमर सिंह) (জন্ম- ২৭ জানুয়ারি ১৯৫৬) হলেন ভারতের উত্তর প্রদেশ রাজ্যের একজন বিশিষ্ট রাজনীতিক এবং সমাজবাদী পার্টির অন্যতম প্রতিষ্ঠাতা। ইনি বর্তমানে সমাজবাদী পার্টির সাধারণ সম্পাদক এবং ভারতীয় সংসদের উচ্চতর কক্ষ রাজ্যসভার সদস্য। ইনি প্রখ্যাত চিত্রতারকা অমিতাভ বচ্চন এবং বিশিষ্ট শিল্পপতি অনিল অম্বানীর বিশেষ ঘনিষ্ঠ বন্ধু।
মমতাজ বেগম (ভাষা সংগ্রামী)
১৯২৩ সালের ২০ মে কলকাতার হাওড়া জেলার শিবপুরে সম্ভ্রান্ত হিন্দু পরিবারে জন্মগ্রহন করেন। তার প্রকৃত নাম কল্যাণী রায় চৌধুরী। এবং ডাক নাম ছিলো মিনু। তার বাবা কলকাতা হাইকোর্টের বিচারপতি রায় বাহাদুর মহিম চন্দ্র রায় এবং মাতা মাখন মতি দেবী ছিলেন স্কুল শিক্ষিকা। সাহিত্যিক প্রমথনাথ বিশী ছিলেন তাঁর মামা।
মোশতাক আহমেদ
মোশতাক আহমেদ (জন্ম: ৩০শে ডিসেম্বর, ১৯৭৫) হলেন একজন বাংলাদেশী বিজ্ঞান কল্পকাহিনী লেখক ও বাংলাদেশ সরকারী কর্ম কমিশন থেকে সুপারিশপ্রাপ্ত পুলিশ কর্মকর্তা। বাংলা ভাষার বিজ্ঞান কল্পকাহিনী বিষয়ে অবদানের স্বীকৃতি স্বরূপ তিনি ২০১৮ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন।
মইনুদ্দিন চিশতী
"সুলতান-উল-হিন্দ", খাজা মইনুদ্দিন চিশতী (উর্দু/) (, - "Čištī") ( - "চিশতী") হলেন চিশতীয় ধারার ভারতীয় উপমহাদেশের সবচেয়ে বিখ্যাত সুফি সাধক। তিনি ১১৩৮ সালে জন্মগ্রহণ করেন ও ১২৩৫ সালে মৃত্যুবরণ করেন। তিনি গরিবে নেওয়াজ (غریب نواز) নামেও পরিচিত। মইনুদ্দিন চিশতীই উপমহাদেশে প্রথম এই ধারা প্রতিষ্ঠিত ও পরিচিত করেন। তিনি ভারতে চিশতী ধারার মাধ্যমে আধ্যাত্মিক ধারা বা সিলসিলা এমনভাবে পরিচিত করেন ;পরবর্তীতে তাঁর অনুসারীরা যেমন, বখতিয়ার কাকী, বাবা ফরিদ, নাজিমদ্দিন আউলিয়াসহ (প্রত্যেকে ক্রমানুযায়ী পূর্ববর্তীজনের শিষ্য) আরো অনেকে ভারতের ইতিহাসে সুফি ধারাকে এক অনন্য উচ্চতায় নিয়ে যান।
মুমতাজ (অভিনেত্রী)
মুমতাজ ১৯৪৭ সালের ৩১ জুলাই তারিখে একজন শুষ্ক ফল বিক্রেতা আব্দুল সেলিম আসকারী এবং শাব্দি হাবিব আগার ঘরে বম্বে (বর্তমান মুম্বাই) শহরে জন্মগ্রহণ করেন। মুমতাজ বোম্বে জন্মগ্রহণ করেন (বর্তমানে মুম্বাই) ইরানি বংশোদ্ভুত মুমতাজ এর পিতা খুব তাড়াতাড়ি তার ১ম জন্মদিনের পরেই আলাদা হয়ে যান। তবে তিনি মাত্র ১৬ বছর বয়নে তার মাকে হারান এবং পেশা হিসেবে চলচ্চিত্রে অভিনয়ে যোগদান করেন। তার মল্লিকা নামের একটি বড় বোন রয়েছে এবং শাহজাদ ও শাহরুখ নামে ২টি সম-ভাই রয়েছে। তিনি অভিনেতা রুপেশ কুমার এর চাচাত বোন।
ভবানীপ্রসাদ ভট্টাচার্য
ভবানীপ্রসাদ ভট্টাচার্য () (১৯১০ - ১২ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থায় গুপ্ত বিপ্লবী দলে যোগ দেন। বাংলার কুখ্যাত গভর্নর অ্যাান্ডারসনকে হত্যার প্রতিজ্ঞা নিয়ে কলকাতা ও ঢাকা থেকে আগত অপর দুজন সঙ্গী নিয়ে ১৯৩৪ সালের মে মাসে দার্জিলিং পৌঁছান। এই হত্যা পরিকল্পনায় ভবানীপ্রসাদের সংগে যুক্ত ছিলেন বেঙ্গল ভলেন্টিয়ার্সের সুকুমার ঘোষ, উজ্জ্বলা মজুমদার (রক্ষিত রায়) রবীন্দ্রনাথ ব্যানার্জী, মনোরঞ্জন ব্যানার্জী প্রমুখ। লেবং রেস কোর্স গ্রাউন্ডে তাঁরা ৫ আগস্ট ১৯৩৪ তারিখে অ্যাান্ডারসনকে গুলি করেন। দুর্ভাগ্যবশত গুলি লক্ষ্যভ্রষ্ট হয় এবং তাঁরা তিনজনই ধরা পড়েন। বিচারে সঙ্গী সুকুমার ঘোষের ১৪ বছর কারাদন্ড হয় ও দুঃখপ্রকাশ করায় অপরজনের অল্প শাস্তি এবং ভবানীপ্রসাদের মৃত্যুদণ্ড হয়। তিনি ১২ আগস্ট, ১৯৩২ তারিখে রাজশাহী কেন্দ্রীয় কারাগারে ফাঁসিতে মৃত্যুবরণ করেন।
নবাব ওয়াকার-উল-মুলক মৌলভী
নবাব ওয়াকার-উল-মুলক্‌ মৌলভী তথা নবাব ওয়াকার-উল-মুলক কামবাহ্‌ (২৪শে মার্চ, ১৮৪১-২৭শে জানুয়ারি, ১৯১৭) মুস্তাক হোসেন নামেও পরিচিত ছিলেন। তিনি ১৮৪১ সালে ২৪ মার্চ মীরুটে, উত্তর প্রদেশ জন্ম গ্রহণ করেন। তিনি ছিলেন একজন মুসলমান রাজনীতিবিদ এবং নিখিল ভারত মুসলিম লীগের অন্যতম প্রতিষ্ঠাতা।
মেহের আফরোজ চুমকি
চুমকির জন্ম ১৯৫৯ সালের ১ নভেম্বর ঢাকায়। পিতা মোহাম্মদ ময়েজউদ্দিন ও মাতা বিলকিস ময়েজউদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়।
কায়কোবাদ
কায়কোবাদ, মহাকবি কায়কোবাদ বা মুন্সী কায়কোবাদ (১৮৫৭ - ২১ জুলাই, ১৯৫১) বাংলা ভাষার উল্লেখযোগ্য কবি যাকে মহাকবিও বলা হয়। তাঁর প্রকৃত নাম কাজেম আল কোরায়শী। “মীর মশাররফ, কায়কোবাদ, মোজাম্মেল হকের মধ্যে কায়কোবাদই হচ্ছেন সর্বতোভাবে একজন কবি। কাব্যের আদর্শ ও প্রেরণা তাঁর মধ্যেই লীলাময় হয়ে ওঠে। সেজন্য একথা বেশ জোরের সঙ্গে বলা যায় যে কবি কায়কোবাদই হচ্ছেন আধুনিক বাংলা সাহিত্যের প্রথম মুসলিম কবি”
মান্না
১৯৬৪ সালে টাঙ্গাইলের কালিহাতী উপজেলার এলেঙ্গায় জন্মগ্রহণ করেন মান্না। তার আসল নাম এস এম আসলাম তালুকদার। মান্না উচ্চ মাধ্যমিক পরীক্ষায় পাস করে ঢাকা কলেজে স্নাতকে ভর্তি হন। ১৯৮৪ সালে তিনি এফডিসির "নতুন মুখের সন্ধান" কার্যক্রমের মাধ্যমে বাংলা চলচ্চিত্রে আসেন। নায়ক রাজ রাজ্জাক মান্নাকে প্রথম চলচিত্রে সুযোগ করে দেন। তার অভিনীত প্রথম চলচিত্র তওবা। এরপর একের পর এক ব্যবসা সফল চলচিত্রে অভিনয় করে, নিজেকে সেরা নায়ক হিসেবে প্রতিষ্ঠিত করেন। এবং চলচ্চিত্র অঙ্গনে নিজের শক্ত অবস্থান গড়ে তোলেন। সমগ্র চলচ্চিত্র জীবনে তিনি প্রায় তিন শতাধিক সিনেমায় অভিনয় করেছেন। তার সিনেমায় বঞ্চিত নিপীড়িত মানুষের কথা উঠে এসেছে। মান্না বঞ্চিত মানুষের কথা সিনেমার পর্দায় সুনিপুণভাবে তুলে ধরেছেন।
পঙ্কজ আদবানি
পঙ্কজ অর্জন আদবানি (জন্ম: ২৪শে জুলাই, ১৯৮৫ সালে পুনে) একজন ইংলিশ বিলিয়ার্ডস এবং স্নুকার খেলোয়াড় এবং ১৯-বারের বিশ্ব চ্যাম্পিয়ন,।  তার সাফল্যের স্বীকৃতিস্বরূপ , ভারত সরকার তাঁকে বহু পুরস্কারে সম্মানিত করেছেন যেমন: ২০০৪ সালে অর্জুন পুরস্কার , ২০০৬ সালে রাজীব গান্ধী খেল এবং রত্ন ,২০০৯ সালে পদ্মশ্রী ,  এবং ২০১৮ সালে পদ্মভূষণ  ২০০৫, ২০০৮ এবং ২০১২ এবং সম্প্রতি ২০১৭ সালে তিনি তিনটি শিরোপা অর্থাৎ বিশ্ব, এশিয়ান, ও ইন্ডিয়ান ন্যাশনাল চ্যাম্পিয়নশিপ ধরে রাখার জন্য ইংলিশ বিলিয়ার্ডে হ্যাটট্রিকের হ্যাটট্রিক করেছেন। 
তিনি ২০১২ সালে একজন পেশাদার স্নুকার খেলোয়াড় হয়ে ওঠেন এবং 'মেন ট্যুর' এ তার প্রথম মরশুম ছিল ২০১২/১৩। আদভানি  ২০১৪ সাল IBSF বিশ্ব 6-রেড স্নুকার চ্যাম্পিয়নশিপে জয়লাভ করেন এই বিভাগে তার আত্মপ্রকাশের বছরেই।  
তিনি স্নুকারের দীর্ঘ এবং স্বল্প বিন্যাস (15-রেড স্ট্যান্ডার্ড এবং 6-রেড স্ট্যান্ডার্ড) এবং ইংলিশ বিলিয়ার্ডস (টাইম এবং পয়েন্ট)এর উভয় বিন্যাসে বিশ্ব শিরোপা জয় করা একমাত্র প্লেয়ার।
6-রেড স্নুকারে ভারতের প্রথম বিশ্ব চ্যাম্পিয়নও তিনি। ১৪ই আগস্ট ২০১৪ তারিখে, স্কটল্যান্ডের গ্লাসগোতে ওয়ার্ল্ড টিম বিলিয়ার্ডস চ্যাম্পিয়নশিপে ভারতের হয়ে জয়লাভ করেন আদবানি এবং তাঁর দলের অন্যান্য সদস্যরা রূপেশ শাহদেবেন্দ্র যোশীঅশোক শাণ্ডিল্য।PYC হিন্দু জিমখানা পুনে, ভারতে আয়োজিত জাতীয় চ্যাম্পিয়নশিপে পঙ্কজ তার ২৯তম জাতীয় চ্যাম্পিয়নশিপ শিরোনাম জয় করেন ২রা ফেব্রুয়ারি, ২০১৭ তারিখে,   ।এই তাকে একটি 39 ম্যাচ জয়ের এই ধারা অটুট. 
সামগ্রিকভাবে, পঙ্কজ আদবানি জিতেছেন ৬০টি শিরোনাম: ওয়ার্ল্ড টাইটল = ১৯টি; এশিয়ান টাইটল = ৮টি; এশিয়ান গেমস = ২টি; অস্ট্রেলিয়ান ওপেন = ১টি; জাতীয় শিরোনাম = ৩০টি.
মোহিনীশঙ্কর রায়
মোহিনীশঙ্কর রায় () (২৩ জ্যৈষ্ঠ, ১২৮৫ - ২৫ আষাঢ়, ১৩৪৯ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী ছিলেন। বঙ্গভঙ্গ রদ এবং স্বদেশী আন্দোলনে উল্লেখযোগ্য অংশগ্রহণ করেন। প্রথম বিশ্বযুদ্ধের আগে দীর্ঘদিন অন্তরীণ ছিলেন। ১৯২১ সালে অসহযোগ আন্দোলনে যোগ দিয়ে কারারুদ্ধ হন। ছাড়া পেয়ে কংগ্রেস এবং যুগান্তর দলের সাথে যুক্ত থাকেন।
অনুরাগ বসু
অনুরাগ বসু (জন্মঃ ৮ মে, ১৯৭৪) হলেন একজন ভারতীয় টেলিভিশন বিজ্ঞাপন নির্মাতা, চলচ্চিত্র পরিচালক, প্রযোজক, ও চিত্রনাট্যকার। তিনি চলচ্চিত্র পরিচালনা শুরু করেন ২০০৩ সালে "কুচ তো হ্যায়" দিয়ে। বসু মূলত তার চলচ্চিত্রে কামনা ও পরকীয়া বিষয়ক গল্প উপস্থাপনার মাধ্যমে আলোচিত হন। তার পরিচালিত উল্লেখযোগ্য কয়েকটি চলচ্চিত্র হল "মার্ডার" (২০০৪), "গ্যাংস্টার" (২০০৬), "লাইফ ইন আ... মেট্রো" (২০০৭), "কাইটস" (২০১০) ও "বর্ফী!" (২০১২)।
আজানগাছী সাহেব
মাওলানা সূফী মুফতী আজানগাছী সাহেব ( উর্দু: "مولانا صوفی مفتی اذانگاچھی"; ইংরেজি: "Maulana Sufi Mufti Azangachhi Shaheb"; হিন্দী: "हज़रत मौलाना सूफी मूफ्ती अज़ानगाछी साहेब"; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তার জন্ম এবং মৃত্যু হয়েছে ব্রিটিশ ভারতের কোলকাতা নগরীর বাগমারী নামক স্থানে। তিনি 'হাক্কানী আঞ্জুমান' তরিকার প্রচালক।
আগনেজ মো
আগনেস মনিকা মুলজতো (জন্ম: ১ জুলাই ১৯৮৬), তার স্টেজ নাম আগনেজ মো নামে পরিচিত, হচ্ছেন ইন্দোনেশিয়া এর একজন গায়িকা, গীতিকার এবং অভিনেত্রী। তিনি ইন্দোনেশিয়া এর জাকার্তা এ জন্মগ্রহণ করেন। তিনি বর্তমানে ইন্দোনেশিয়ার সবচেয়ে ধনী সেলিব্রিটি। আগনেস মাত্র ছয় বছর বয়সে একটি শিশু গায়িকা হিসাবে বিনোদন শিল্পে তার কর্মজীবন শুরু করেন। তিনি তিনটি শিশুদের অ্যালবাম রেকর্ড করেছেন এবং বেশ কয়েকটি বাচ্চাদের টেলিভিশন অনুষ্ঠান এর উপস্থাপক হয়েছেন। ২০০৩ সালে, আগনেজ মো তাঁর প্রথম প্রাপ্তবয়স্ক অ্যালবাম "এন্ড দ্য স্টোরি গোস" মুক্তি দেন, যার ফলে তার নাম ইন্দোনেশিয়ার মিউজিক শিল্পে পুনরায় পদার্পণ হয়। আগনেজ মো এর গৃহভূমি সাফল্য তাকে আন্তর্জাতিক সঙ্গীত দৃশ্য লক্ষ্য করতে উত্সাহিত করেছে। ২০০৫ সালে মুক্তিপ্রাপ্ত অ্যালবাম দ্বিতীয় অ্যালবাম, "ওয়াডআপ এ ..?!", তিনি একক ""আই'ল লাইট এ ক্যান্ডেল" এর জন্য মার্কিন যুক্তরাষ্ট্র এর গায়ক কিথ মার্টিন এর সহযোগিতা নিয়েছেন। আগনেজ মো তাইওয়ানি নাটক সিরিজ, "দ্য হসপিটাল" এবং "রোম্যান্স ইন দ্য হোয়াইট হাউস" এ অংশ নেন।
মোক্ষদায়িনী মুখোপাধ্যায়
ভারতীয় জাতীয় কংগ্রেসের প্রথম সভাপতি উমেশচন্দ্র বন্দ্যোপাধ্যায় (‘ডব্লিউ. সি. বোনার্জ্জীর’) ভগ্নি মোক্ষদায়িনীর জন্ম ১৮৪৭ খ্রিস্টাব্দে। তিনি মোক্ষদা দেবী নামেও লিখেছেন। তার জন্ম স্থান কলকাতা। তার পিতা গিরীশচন্দ্র বন্দ্যোপাধ্যায় ছিলেন ভারতের প্রথম বাঙ্গালী এটর্ণী। মায়ের নাম সরস্বতী দেবী; স্বামী শশীকুমার মুখোপাধ্যায়।
আর্চি ম্যাকলারেন
আর্চিবল্ড ক্যাম্পবেল আর্চি ম্যাকলারেন (; জন্ম: ১ ডিসেম্বর, ১৮৭১ - মৃত্যু: ১৭ নভেম্বর, ১৯৪৪) ল্যাঙ্কাশায়ারের হোয়ালিরেঞ্জ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ১৮৯৮ থেকে ১৯০৯ সালের মধ্যে বিভিন্ন সময়ে ইংল্যান্ড দলকে নেতৃত্ব দিয়েছেন ‘আর্চি’ ডাকনামে পরিচিত আর্চি ম্যাকলারেন। সমগ্র খেলোয়াড়ী জীবনে ৩৫ টেস্টে অংশ নিয়েছেন। তন্মধ্যে, ২২ টেস্টে দলকে পরিচালনা করার সুযোগ পেয়েছেন। তবে চিরপ্রতিদ্বন্দ্বী অস্ট্রেলিয়ার বিপক্ষে অ্যাশেজের চার সিরিজে পরাজিত হয় তাঁর দল। দলে তিনি মূলতঃ ডানহাতি ব্যাটসম্যানের দায়িত্ব পালন করতেন তিনি।
মহবুব আনাম
মহবুব আনাম বাংলাদেশের বিশিষ্ট সাংবাদিক ও কলাম লেখক। ১৯৩১ খ্রীস্টাব্দের ২৮ মার্চ ময়মনসিংহের এক সম্ভ্রান্ত পরিবারে তাঁর জন্ম হয়। তাঁর পিতা বিখ্যাত সাংবাদিক, সাহিত্যিক ও রাজনীতিবিদ আবুল মনসুর আহমদ। তাঁর অনুজ মাহফুজ আনাম একজন স্বনামধন্য সাংবাদিক।২০০১ সালের ৯ জুলাই তিনি ৭০ বছর বয়সে ইন্তেকাল করেন। তিনি একাধারে সম্পাদক, রাজনৈতিক ভাষ্যকার ও ক্ষুরধার কলাম লেখক হিসেবে বাংলাদেশের সংবাদপত্র পাঠকসমাজে তিনি ছিলেন সুপরিচিত। চল্লিশের দশকে দৈনিক কৃষকের চাঁদেরহাট, দৈনিক নবযুগের ফুলকী, দৈনিক আজাদের মুকুলের মহফিল, দৈনিক ইত্তেহাদের মিতালী মজলিস প্রভৃতি নামে ছোটদের পাতায় তার লেখালেখির সূত্রপাত ঘটে। স্কুলে পড়ার সময় (কলকাতা মাদ্রাসা-ই-আলিয়া ইংরেজি বিভাগ) তিনি ছাত্র সংসদের সহকারী সেক্রেটারি ও মুসলিম ছাত্রলীগের ইউনিট সেক্রেটারি ছিলেন। এ সময় আজাদ হিন্দ ফৌজের ক্যাপ্টেন রশিদ আলীর মুক্তি আন্দোলনে প্রথমবারের মতো কারাবরণ করেন। ১৯৫০-৫১ সালে কলকাতার ইসলামিয়া কলেজ-এ (বর্তমানে মাওলানা আজাদ কলেজ) ছাত্র সংসদ সম্পাদক ও পত্রিকা সম্পাদক ছিলেন। ১৯৫২-৫৩ সালে তিনি ময়মনসিংহ আনন্দমোহন কলেজ ছাত্র সংসদের সাধারণ সম্পাদক এবং জেলা ছাত্রলীগের সাধারণ সম্পাদক নির্বাচিত হন। ১৯৫৪-৫৫ সালে নির্বাচিত হন ঢাকা বিশ্ববিদ্যালয়ের সলিমুল্লাহ মুসলিম হল ছাত্র সংসদের সাধারণ সম্পাদক। ১৯৫৫ সালে কৃতিত্বের সাথে এমএ পাস করেন দর্শন বিভাগ থেকে। এরপর যুক্তরাজ্যে বার-এট-ল অধ্যয়ন এবং লন্ডন স্কুল অব জার্নালিজম থেকে সাংবাদিকতায় প্রশিক্ষণ লাভ করেছিলেন। 
মহবুব আনাম ১৯৫২ সালের ঐতিহাসিক ভাষা আন্দোলনের একজন বিশিষ্ট কর্মী। সে সময় তিনি ময়মনসিংহ জেলা তমদ্দুন মজলিস-এর সাধারণ সম্পাদক ও রাষ্ট্রভাষা সংগ্রাম পরিষদের যুগ্ম সম্পাদক হিসেবে কারাবরণ করেন। একই কারণে মুসলিম হলের সাধারণ সম্পাদক থাকার সময় আবার কারাবরণ করেন। ১৯৫৪ সালে আওয়ামী লীগের পক্ষে যুক্তফ্রণ্টের ভারপ্রাপ্ত প্রচার সম্পাদকের দায়িত্ব পালন করেছিলেন। ব্রিটেনে সাংবাদিকতায় প্রশিক্ষণ লাভের পর দেশে ফিরে তিনি ইংরেজি দৈনিক পাকিস্তান অবজারভার পত্রিকার সিনিয়র এক্সিকিউটিভ হিসেবে যোগ দেন। বাংলাদেশ সংবাদপত্র পরিষদ, বাংলাদেশ প্রেস কাউন্সিল, বাসস পরিচালনা বোর্ড, চলচ্চিত্র সেন্সর বোর্ড, বাংলাদেশ পাবলিক লাইব্রেরি বিশেষ কমিটি, শিল্পকলা একাডেমী প্রকাশনা কমিটি এবং বাংলাদেশ এডিটরস্ কাউন্সিলের সিনিয়র সহসভাপতি ও নির্বাহী সদস্য হিসেবে দীর্ঘকাল দায়িত্ব পালন করেছেন। অধুনালুপ্ত ইংরেজি দৈনিক বাংলাদেশ টাইমস-এ সম্পাদক পদে বেশ কিছু দিন থেকে ১৯৯৬ সালের অক্টোবরে অবসর গ্রহণ করেন। কর্মজীবনে তিনি অধিষ্ঠিত ছিলেন রাষ্ট্রায়ত্ত সংস্খার ঊর্ধ্বতন পদে। 
সমসাময়িক সামাজিক, রাজনৈতিক ও সাংস্কৃতিক বিষয়ে মহবুব আনামের বহু লেখা পত্রপত্রিকায় প্রকাশিত হয়েছে। বাংলা ও ইংরেজি, দুই ভাষাতেই তিনি ছিলেন পারদর্শী। পিতার মতো ব্যঙ্গ রচনায় পারদর্শিতার গুণ তিনি অর্জন করেছিলেন। দৈনিক দিনকালে তিনি "যষ্টিমধু" নামে রাজনৈতিক নকশার বিদ্রূপাত্মক কলাম লিখতেন। তার লেখা বহুল আলোচিত গ্রন্থের নাম আমরা বাংলাদেশী আমরা বাঙ্গালী। ১৯৯৭ সালের এপ্রিলে এটি প্রকাশ করেছিল খ্যাতনামা প্রকাশনা প্রতিষ্ঠান খোশরোজ কিতাব মহল। বইটিতে তিনি বলেছেন, "জীবন এত ব্যস্ততার মধ্যে কেটেছে যে, বই ছাপার জন্য রচনাগুলো নির্বাচন করার মতো পর্যাপ্ত সময়ই করে উঠতে পারিনি।" পেশাগত ও সাংস্কৃতিক জগতে অনন্য ভূমিকার জন্য তিনি স্বাধীনতা পদক, শেরেবাংলা স্বর্ণপদক, মাওলানা আকরম খাঁ স্বর্ণপদক ইত্যাদি বহু পুরস্কারে ভূষিত হয়েছেন। ১৯৮০ সালে তৎকালীন রাষ্ট্রপতি শহীদ জিয়াউর রহমান তাঁকে স্বহস্তে "ভাষা আন্দোলনের বীর সৈনিক" পুরস্কারে ভূষিত করেন। জীবনের শেষ দিকে রাজনৈতিক ভাষ্যকার ও কলাম লেখক হিসেবে বেশ ক’টি পত্রিকার সাথে যুক্ত ছিলেন। তিনি ছিলেন একজন দেশপ্রেমিক বুদ্ধিজীবী। এ দেশের সংখ্যাগরিষ্ঠ মানুষের ঐতিহ্য, মূল্যবোধ ও জীবনচেতনাকে ভালোবাসতেন গভীরভাবে। বেশ কিছু দিন অসুস্খ থাকার পর ২০০১ সালের ৯ জুলাই ঢাকার মিলেনিয়াম হাসপাতালে তিনি ইন্তেকাল করেন।
মোশতাক আহমেদ
মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন।
আর্চি ম্যাকলারেন
ম্যানচেস্টারের সমৃদ্ধ জেলা হোয়ালি র‌্যাঞ্জে ১ ডিসেম্বর, ১৮৭১ তারিখে ম্যাকলারেনের জন্ম। তিনি জেমস ম্যাকলারেন ও এমিলি কারভার দম্পতির সাত পুত্রের মধ্যে দ্বিতীয় ছিলেন। তার বাবা তুলা ব্যবসায়ী ও ক্রিকেট অনুরাগী ছিলেন। ১৯০০ সালে জেমসের মৃত্যুর পূর্ব-পর্যন্ত ১৮৮১ সাল থেকে ল্যাঙ্কাশায়ার দলের সম্মানীয় কোষাধ্যক্ষের দায়িত্ব পালন করতেন। পুত্রদেরকে ক্রিকেট খেলায় উদ্বুদ্ধ করতেন তিনি। এ ক্রীড়ায় সম্যক দক্ষতা আনয়ণে আর্চি ও তাঁর বড় ভাই জেমসকে প্রশিক্ষণের জন্য স্বনামধন্য বিদ্যালয়ে এলস্ট্রিতে ভর্তি করান।
মুহিউদ্দীন খান
মাওলানা মুহিউদ্দিন খান (ইংরেজি:Maulana Muhiuddin Khan) 
সাংবাদিক, সাহিত্যিক, ইসলামী চিন্তাবিদ, বহু গ্রন্থ প্রণেতা ও মাসিক মদীনা সম্পাদক মাওলানা মুহিউদ্দীন খান ১৯৩৫ সালের ১৯ এপ্রিল কিশোরগঞ্জ জেলার পাকুন্দিয়া উপজেলার ছয়চির গ্রামে নানার বাড়িতে জন্মগ্রহণ করেন। পৈতৃক নিবাস ময়মনসিংহের গফরগাঁও উপজেলার আনসার নগরে। পিতা বিশিষ্ট সাধক পুরুষ, প্রবীণ শিক্ষাবিদ মৌলভী হাকিম আনছার উদ্দিন খান, মাতা মোছাঃ রাবেয়া খাতুন। 2016 সালের 25 জুন মারা যাওয়ার পূর্ব পর্যন্ত মাসিক মদীনার সম্পাদক হিসেবে দায়িত্বপালনের পাশাপাশি মুফতি শফি রচিত মা’রেফুল কোরআনের বাংলা অনুবাদ করেছেন তিনি।
অ্যান্থনি মাসকারেনহাস
নেভিলে অ্যান্থনি মাসকারেনহাস (; জন্ম: ১০ জুলাই, ১৯২৮ - মৃত্যু: ৬ ডিসেম্বর, ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তাঁর পুরো নাম নেভিল অ্যান্থনি ম্যাসকারেনহাস। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।
মুন্সি আব্দুর রউফ
মুন্সি আব্দুর রউফ ১৯৪৩ সালের ১ মে ফরিদপুর জেলার মধুখালী উপজেলার (পূর্বে বোয়ালমারী উপজেলার অন্তর্গত) সালামতপুরে (বর্তমান নাম রউফ নগর) গ্রামে জন্মগ্রহণ করেন। তাঁর বাবা মুন্সি মেহেদি হাসান ছিলেন স্থানীয় মসজিদের ইমাম এবং মাতা মুকিদুন্নেসা। তাঁর ডাকনাম ছিলো রব। তাঁর দুই বোনের নাম ছিল জোহরা এবং হাজেরা। তিনি সাহসী ও মেধাবী ছিলেন, কিন্তু লেখাপড়ার প্রতি ঝোঁক ছিলো না। শৈশবে তাঁর বাবার কাছে লেখাপড়ার হাতেখড়ি হয়।
অভিনব মুকুন্দ
অভিনব মুকুন্দ (; জন্ম: ৬ জানুয়ারি ১৯৯০) একজন ভারতীয় ক্রিকেটার; যিনি ভারত এ এবং তামিল নাড়ুর হয়ে খেলে থাকেন। তিনি ভারতের হয়ে এখনও পর্যন্ত ৫টি টেস্ট ম্যাচ খেলেছেন (সবগুলি ২০১১ সালে)। তিনি তামিল নাড়ু অধিনায়ক এবং বিভিন্ন সময়ে অতিরিক্ত অধিনায়ক হিসেবে ইন্ডিয়া এ দলের হয়ে নেতৃত্ব দিয়ে থাকেন। তিনি আইপিএলে চেন্নাই সুপার কিংস এবং রয়্যাল চ্যালেঞ্জার্স ব্যাঙ্গালোর সদস্য ছিলেন।
কামরান মির্জা
কামরান মির্জা, মাঝেমধ্যে কামরান, নামেও ডাকা হয়, (১৫০৯ – ৫ (অথবা ৬) অক্টোবর ১৫৫৭) ছিলেন মুগল সাম্রাজ্যের প্রতিষ্ঠাতা সম্রাট বাবর এর দ্বিতীয় পুত্র এবং প্রথম মুগল সম্রাট। বাবরের স্ত্রী গোলরথ বেগমের সন্তান হিসেবে কামরান মির্জা কাবুলে জন্মগ্রহণ করেন। তিনি বাবরের বড় ছেলে হুমায়ূনের সৎভাই ছিলেন, যিনি মুগল সিংহাসনে অধিষ্ঠিত এবং উত্তরাধিকারী হন কিন্তু তিনি বাবরের তৃতীয় পুত্র আশরাফীর আপন ভাই ছিলেন।
মোহনদাস করমচাঁদ গান্ধী
মোহনদাস করমচাঁদ গান্ধী ( "মোহান্‌দাস্‌ কারাম্‌চান্দ্‌ গান্ধী") বা মহাত্মা গান্ধী (২রা অক্টোবর, ১৮৬৯ - ৩০শে জানুয়ারি, ১৯৪৮) অন্যতম প্রধান ভারতীয় রাজনীতিবিদ, ভারতের স্বাধীনতা আন্দোলনের অগ্রগামী ব্যক্তিদের একজন এবং প্রভাবশালী আধ্যাত্মিক নেতা। তিনি ছিলেন সত্যাগ্রহ আন্দোলনের প্রতিষ্ঠাতা। এর মাধ্যমে স্বৈরশাসনের বিরুদ্ধে জনসাধারণের অবাধ্যতা ঘোষিত হয়েছিল। এ আন্দোলন প্রতিষ্ঠিত হয়েছিল অহিংস মতবাদ বা দর্শনের উপর এবং এটি ছিল ভারতীয় স্বাধীনতা আন্দোলনের অন্যতম চালিকা শক্তি, সারা বিশ্বে মানুষের স্বাধীনতা এবং অধিকার পাওয়ার আন্দোলনের অন্যতম অনুপ্রেরণা।
মুন্সি আব্দুল করিম
করিম ব্রিটিশ ভারতের ঝাসিতে ১৮৬৩ সালে এক হাসপাতাল সহকারীর পরিবারে জন্ম গ্রহণ করেন। ১৮৮৭ সালে তিনি আরও দুজন ভারতীয় সহ রাণী ভিক্টোরিয়ার দরবারে প্রেরণের জন্য মনোনয়ন লাভ করেন। তিনি রাণী ভিক্টোরিয়ার "ভারতীয় সচিব" এর দায়িত্ব লাভ করেন।
আবুল কালাম আব্দুল মোমেন
মোমেন ১৯৪৭ সালের ২৩শে আগস্ট বাংলাদেশের সিলেটে জন্মগ্রহণ করেন। তার পিতা আবু আহমদ আব্দুল হাফিজ ছিলেন সিলেট জেলা মুসলিম লীগের প্রতিষ্ঠাতা। তার মা সৈয়দা শাহার বানু ভাষা আন্দোলনের অন্যতম সংগঠক এবং সিলেটে নারী জাগরণের অগ্রদূত। তার ভাই আবুল মাল আব্দুল মুহিত বাংলাদেশের অর্থমন্ত্রী হিসেবে দায়িত্ব পালন করেছেন।
আব্দুল মোমেন ঢাকা বিশ্ববিদ্যালয় থেকে ১৯৬৯ সালে অর্থনীতিতে বি.এ এবং ১৯৭১ সালে উন্নয়ন অর্থনীতিতে এম.এ অর্জন করেন। তিনি ১৯৭৯ সালে হার্ভার্ড বিজনেস স্কুল থেকে এমবিএ পাস করেন। এরপর ১৯৭৬ সালে ঢাকার সেন্ট্রাল কলেজ থেকে আইনশাস্ত্রে এলএলবি অর্জন করেন। এরপর তিনি যুক্তরাষ্ট্রে তার লেখাপড়া চালিয়ে যান এবং নর্থইস্টার্ন বিশ্ববিদ্যালয়, বোস্টন, ম্যাসাচুসেটস থেকে ১৯৮৮ সালে অর্থনীতিতে পিএইচডি সম্পন্ন করেন।
মমতাজউদ্দীন আহমেদ
মমতাজউদ্দীনের জন্ম মালদহে, যা বর্তমানে ভারতের পশ্চিমবঙ্গ রাজ্যের অন্তর্গত। দেশ বিভাগের পর তাঁর পরিবার তদানিন্তন পূর্ববঙ্গে চলে আসে। তিনি ১৯৩৫ সালের ১৮ জানুয়ারি জম্মগ্রহণ করেন। মাতার নাম সখিনা বেগম এবং পিতার নাম মরহুম কলিমুদ্দিন অাহম্মদ।
স্যামুয়েল এল লুইস
স্যামুয়েল এল লুইস "Samuel L. Lewis" বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান "(Hazrat Inayat Khan)" ও নায়োজেন সেনাকির "(Nyogen Senzaki)" শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন। মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।
শওকত আলী ইমন
শওকত আলী ইমন (জন্ম: ১৯ জুলাই, ১৯৭১) একজন বাংলাদেশী সুরকার, সঙ্গীত পরিচালক, গীতিকার, ও সঙ্গীতশিল্পী। দুই দশকে প্রায় ৪০০ চলচ্চিত্রের গানের সুর দিয়েছেন এবং সঙ্গীত পরিচালনা করেছেন। তিনি ২০১৩ সালে পূর্ণদৈর্ঘ্য প্রেম কাহিনী চলচ্চিত্রের সঙ্গীত পরিচালনা করে অর্জন করেছেন জাতীয় চলচ্চিত্র পুরস্কার।
শাহনাজ মুন্নী
মুন্নী ১৯৬৯ সালের ৮ই ফেব্রুয়ারি ঢাকায় জন্মগ্রহণ করেন। তিনি ঢাকার হলিক্রস কলেজে উচ্চ মাধ্যমিক সম্পন্ন করেন। এরপর ১৯৯৪তে ঢাকা বিশ্ববিদ্যালয়ে সামাজিক বিজ্ঞান বিভাগে পড়াশোনা শুরু করেন। গ্রাজুয়েশনে থাকাকালীন, তার কর্মজীবন শুরু হয় ১৯৯৯তে একুশে টেলিভিশন চালু হওয়ার সময় সাংবাদিক হিসেবে। ২০০৩ সালে তিনি এটিএন বাংলার সিনিয়র রিপোর্টার হিসেবে যোগ দেন। পরবর্তীতে নিউজ টুয়েন্টিফোরে তিনি বিশেষ সংবাদদাতা হিসেবে যোগ দেন। ২০১৬ সালে তাকে সিনিয়র বার্তা সম্পাদক পদে উন্নীত করা হয়।
মুহাম্মাদ শফী উসমানী
মুফতী মুহাম্মাদ শফী (রহমাতুল্লাহি আলাইহি) ১৩১৪ হিজরী সনের শা'বান মাসের ২১ তারিখে (২৫ জানুয়ারি ১৮৯৭ খ্রিষ্টাব্দ) জন্মগ্রহণ করেন । তাঁর নাম "মুহাম্মাদ শফী" হযরত রশীদ আহমাদ গাঙ্গুহী (রহমাতুল্লাহি আলাইহি) কর্তৃক প্রস্তাবিত। ১৩২৫ হিজরীতে (১৯০৭/১৯০৮ খ্রিষ্টাব্দে) তিনি দারুল উলুম দেওবন্দে ভর্তি হন । তিনি ১৩৩৬ হিজরীতে (১৯১৮ খ্রিষ্টাব্দ) দারুল উলুম দেওবন্দ থেকে স্নাতক ডিগ্রি লাভ করেন, তখন তার বয়স ২১ বছর ছিল। 
এরপর ১৩৩৭ হিজরীতে (১৯১৮/১৯১৯ খ্রিষ্টাব্দ) তিনি দারুল উলূম দেওবন্দের প্রাথমিক শ্রেণীর শিক্ষক হিসেবে নিযুক্ত হন। তিনি খুবই তাড়াতাড়ি উচ্চতর শ্রেণীর শিক্ষক হিসেবে নিযুক্ত হন। তিনি ১৩৫০ হিজরী সনে (১৯৩২ খ্রিষ্টাব্দ) দারুল উলূম দেওবন্দের মুফতীয়ে আযম বা প্রধান মুফতী (গ্রন্ড মুফতী) নিযুক্ত হন। 
দেশ বিভাগের পর তিনি তাঁর পিতৃভূমি দেওবন্দ ছেড়ে পাকিস্তান চলে আসেন। তিনি ১৩৭০ হিজরীতে (১৯৫১ খ্রিষ্টাব্দ) পাকিস্তানে দারুল উলুম করাচী প্রতিষ্ঠা করেন। 
তিনি ছোট বড় মিলিয়ে প্রায় দেড়শত এর মত বই লেখেছেন। তার বিশ্বখ্যাত তাফসীর গ্রন্থ "মা'আরিফুল কুরআন" যা বহুল ভাষায় অনুবাদ হয়েছে যা তিনি সমাপ্ত করেন (ঊর্দূতে) তার ইন্তেকালের চার বছর আগে।
এই আলেমে দ্বীন ও মনীষী ১৩৯৬ হিজরী সনের শাওয়াল মাসের ১০ তারিখে ইন্তেকাল করেন।
রাকেশ শর্মা
রাকেশ শর্মা, "অশোক চক্র, হিরো অফ দ্য সোভিয়েত ইউনিয়ন" (জন্ম ১৩ জানুয়ারি ১৯৪৯), একজন ইন্ডিয়ান এয়ার ফোর্সের পাইলট যিনি সারা বিশ্ব আকাশ ভ্রমণ করেছেন। "ইন্টারকসমস"  কার্যক্রমের অঙ্গ হিসেবে "সোয়ুজ টি-১১ "উৎক্ষেপণ  করা হয় ১৯৮৪ খ্রিস্টাব্দের ২ এপ্রিল। রাকেশ শর্মা হলেন একমাত্র ভারতীয় নাগরিক যিনি মহাকাশে ভ্রমণ করেছেন।
মুস্তাফা আকিনচি
আকিনচি পেশায় একজন স্থপতি ছিলেন, তিনি ১৯৭৬ সালে ২৮ বছর বয়সে তৎকালীন রাষ্ট্রপতি রউফ ডেনক্টাসের কমিউনাল লিবারেশন পার্টি (টিকেপি) থেকে নিকোসিয়া টার্কিশ মিকনিসিপালিটির মেয়র নির্বাচিত হন। আকিনচি ১৯৯০ সাল পর্যন্ত ১৪ বছর এ পদে অধিষ্ঠিত ছিলেন, এ সময় তিনি শহরের ব্যাপক উন্নয়ন কাজের নেতৃত্বদানের ফলে স্থাপত্যে আগা খান পুরুস্কার লাভ করেন। ১৯৮৭ সালে তিনি টিকেপির সেক্রেটারি জেনারেল হিসাবে নিয়োগ পান, একইসাথে আকিনচি ১৯৯৩ থেকে ২০০৯ সাল পর্যন্ত সংসদ সদস্য এবং ১৯৯৯ থেকে ২০০১ পর্যন্ত উপ - প্রধানমন্ত্রী ও স্বরাষ্ট্র মন্ত্রী ছিলেন। ২০০১ সালে মুস্তাফা টিকেপি দলের নেতৃত্ব থেকে বেড়িয়ে আসেন। ২০০৩ সালে তিনি পিচ অ্যান্ড ডেমোক্রেসি মুভমেন্ট গঠন করেন এবং এর নেতা নির্বাচিত হন।
মুমতাজ মহল
মুমতাজ মহল সাধারণ ডাকনাম আরজুমান্দ বানু বেগম (ফার্সি: ﻣﻤﺘﺎﺯ ﻣﺤﻞ; উচ্চারণ//; অর্থ "প্রাসাদের অলঙ্কার"), যিনি ভারতের আগ্রায় ১৫৯৩ খ্রিস্টাব্দের এপ্রিল মাসে জন্মগ্রহণ করেন। তার পিতা ছিলেন পারস্যের মহানুভব আবদুল হাসান আসাফ খান, যিনি সম্রাট জাহাঙ্গীরের স্ত্রী নূর জাহানের ভাই। মুমতাজ ইসলাম ধর্মে বিশ্বাসী ছিলেন। তার বিয়ে হয়েছিল মাত্র ১৯ বছর বয়সে মে ১০, ১৬১২ খ্রিস্টাব্দে যুবরাজ খুর্‌রম এর সাথে, যিনি পরবর্তীকালে মুঘল সম্রাট শাহ জাহান (প্রথম) নামে "তাখ্‌ত ই তাউস" বা "ময়ূর সিংহাসনে" বসেন। মুমতাজ শাহ জাহানের দ্বিতীয় স্ত্রী ছিলেন এবং তিনি শাহ জাহানের পছন্দের ছিলেন। মুমতাজ মৃত্যুবরণ করেন ডেক্কান বর্তমানে মধ্যপ্রদেশের অন্তর্গত বুরহানপুরে জুন ১৭, ১৬৩১ খ্রিস্টাব্দে তার চতুর্দশ সন্তান জন্মদানের সময়, এক কন্যা সন্তান জন্ম দিয়েছিলেন নাম রাখা হয়েছিল গৌহর বেগম। মৃত্যুর পর মুমতাজকে সমাহিত করা হয়েছিল আগ্রার তাজ মহলে।
উসামা ইবনে মুনকিজ
মাজদ আদ-দীন উসামা ইবনে মুরশিদ ইবনে আলি ইবনে মুনকিজ আল-কিনানি আল-কালবি () (৪ জুলাই ১০৯৫ – ১৭ নভেম্বর ১১৮৮) ছিলেন উত্তর সিরিয়ার শাইজারের বনু মুনকিজ বংশীয় মধ্যুযুগের একজন মুসলিম কবি, লেখক, ফারিস ও কূটনৈতিক। তার জীবনকালে কয়েকটি মুসলিম রাজবংশের উত্থান হয়েছে। এছাড়াও এসময় প্রথম ক্রুসেড সংঘটিত হয় এবং ক্রুসেডার রাষ্ট্র প্রতিষ্ঠিত হয়।
মুনির হুসাইন
মুনির হুসাইন (২৯ নভেম্বর ১৯২৯ – ২৯ জুলাই ২০১৩) ছিলেন একজন পাকিস্তানী ক্রিকেট ধারাভাষ্যকার, প্রশাসক এবং সাংবাদিক; যিনি প্রথম শ্রেণীর ক্রিকেটে কালাত ক্রিকেট দলের হয়ে ১৯৬৯-৭০ মৌসুমে প্রতিনিধিত্ব করেন। তিনি উর্দু ভাষায় ধারাভাষ্য দেওয়ার মাধ্যমে প্রথম উর্দুভাষী ধারাভাষ্যকার হিসেবে মর্যাদা লাভ করেন এবং প্রথম উর্দু ক্রিকেট পত্রিকা "আঁকবার-ই-ওয়াতান" এর প্রতিষ্ঠাতা পরিচালক ছিলেন। ১৯৭০-এর দশকে তিনি পাকিস্তান টেলিভিশন (পিটিভি), রেডিও পাকিস্তান এর খেলায় ধারাবর্ণনা দেন এবং বহু বছর যাবত "দৈনিক জাঙ্গ" এর ক্রিকেট বিষয়ক সাপ্তাহিক কলাম লিখেছিলেন। ক্রিকেটে অসাধারণ অবদানের জন্য তিনি বিভিন্ন সম্মাননা লাভ করেছেন। ইএসপিএনক্রিকইনফো লেখক সাদ সাফকাত এক বর্ণনায় তাকে বলেন "অগ্রণী ভূমিকা পালনকারী ধারাভাষ্যকার, যুগান্তকারী প্রকাশক, করাচি সিটি ক্রিকেট এসোসিয়েশন (কেসিসিএ) পরিচালক এবং জাতীয় পর্যায়ের ক্রিকেটের অধীনে তার অভিজ্ঞতাময় উপস্থিতি ছিল অসাধারণ"। এছাড়াও তিনি কেসিসিএর সভাপতি হিসেবে দায়িত্ব পালন করেছেন।
ময়ুখ চৌধুরী
ময়ুখ চৌধুরী (আনোয়ারুল আজিম জন্ম: অক্টোবর ২২, ১৯৫০) একজন বাংলাদেশী কবি, সমালোচক, প্রাবন্ধিক, গবেষক এবং অধ্যাপক। তার প্রকাশিত গ্রন্থের মধ্যে রয়েছে কাব্য এবং গবেষণাগ্রন্থ। ১৯৮০-এর দশক থেকে সাহিত্যকর্মে নিজস্ব কাব্যস্বরের জন্য তিনি বোদ্ধামহলের দৃষ্টি আর্কষণ করতে সক্ষম হয়েছিলেন। তাকে বাংলা কবিতার তিরিশ দশকের ব্যক্তিবাদী ধারার উত্তরাধিকারী মনে করা হয়। তার কাব্যচর্চায় বাংলাদেশের স্বাধীনতা যুদ্ধের চেতনা ও সময়কালের অভিছাপ প্রকটিত।
মুকেশ ঋষি
তিনি ১৯৮৮ সালে প্রথম টলিউডে অভিনয়ে সুযোগ পান। এই অভিনয়ে মাধ্যমে তিনি নিজেকে প্রধান অভিনেতা হিসেবে প্রতিষ্ঠিত করতে সক্ষম হন। যদিও তিনি তেলেগু সিনেমায় খলনায়ক হিসেবে অভিনয়ের মাধ্যমে তার অভিনয় শুরু করেন। এরপর থেকে তিনি ইতিবাচক চরিত্র থেকে নেতিবাচক চরিত্রে অভিনয়ের দিকে ঝুকেন। এই সব অভিনয়ে তিনি বহু অ-তেলেগু ভাষার বহু অভিনেতা যেমন, অমরেশ পুরী, পুনিত ইসার, শরৎ সাক্সেনা, এবং প্রদীপ রাওয়াতের সাথে কাজ করেন। এছাড়া তিনি উড়িষ্যা চলচ্চিত্রেও অভিনয় করেন।
মণীশ ঘটক
মণীশ ঘটক (জন্ম: ৯ ফেব্রুয়ারি ১৯০২ - মৃত্যু: ২৭ ডিসেম্বর ১৯৭৯) একজন বাঙালি গল্পকার, কবি এবং ঔপন্যাসিক। তাঁর ছদ্মনাম যুবনাশ্ব। 'কল্লোল' যুগের খ‍্যাতনামা কবি-সাহিত‍্যিক। ইনকাম ট‍্যাক্সের কনসালট‍্যান্ট হিসাবে প্রতিষ্ঠা পেলেও মণীশের পরিচয় ছোটগল্পকার হিসাবেও।'পাবলো নেরুদা'র অনেক কবিতা অনুবাদও করেছেন। তাঁর কয়েকটি গ্রন্থ 'শিলালিপি', 'যদিও সন্ধ্যা', 'একচক্রা','কন্ খন','পটলডাঙার পাঁচালী' উল্লেখযোগ্য।
রাজেশ খান্না
রাজেশ খান্না (; জন্ম: ২৯ ডিসেম্বর ১৯৪২ - মৃত্যু: ১৮ জুলাই ২০১২) ভারতীয় চলচ্চিত্র জগতের অন্যতম ব্যক্তিত্ব তথা উজ্জ্বল নক্ষত্রবিশেষ। অভিনয়ের পাশাপাশি চলচ্চিত্র নির্মাতা ও রাজনীতিবিদ ছিলেন। তাঁকে "প্রথম-শ্রেণীর চিত্রতারকা" বা "ফার্স্ট সুপারস্টার" নামে আখ্যায়িত করা হয়। এছাড়াও, ভারতীয় চলচ্চিত্র জগতের "প্রকৃত সুপারস্টার" হিসেবেও পরিচিত ছিলেন তিনি। পরপর ১৫টি সফল চলচ্চিত্রে অভিনয় করে তিনি এ সকল উপাধি লাভ করেন, যা অদ্যাবধি বহাল তবিয়তে টিকে রয়েছে। বিখ্যাত চলচ্চিত্র পরিচালক শক্তি সামন্তের আরাধনা চলচ্চিত্রে সহজাত অভিনয় করে তিনি বলিউড জগতে অত্যন্ত জনপ্রিয়তা লাভ করেন। এছাড়াও, তাঁর উল্লেখযোগ্য চলচ্চিত্রের মধ্যে রয়েছে - আনন্দ, কাটি পতঙ্গ, সফর, সাচা ঝুটা, রাজা রাণী, বাওয়ারর্চি, অমর প্রেম প্রমূখ।
জীবনানন্দ দাশ
১৯৩১ খ্রিস্টাব্দে কবির প্রথম সন্তান মঞ্জুশ্রীর জন্ম হয়। প্রায় সে সময়েই তাঁর "ক্যাম্পে" কবিতাটি সুধীন্দ্রনাথ দত্ত সম্পাদিত "পরিচয়" পত্রিকায় প্রকাশিত হয় এবং সাথে সাথে তা কলকাতার সাহিত্যসমাজে ব্যাপক সমালোচনার শিকার হয়। কবিতাটির আপাত বিষয়বস্তু ছিল জোছনা রাতে হরিণ শিকার। অনেকেই এই কবিতাটি পাঠ করে তা অশ্লীল হিসেবে চিহ্নিত করেন। তিনি তাঁর বেকারত্ব, সংগ্রাম ও হতাশার এই সময়কালে বেশ কিছু ছোটগল্প ও উপন্যাস রচনা করেছিলেন;- তবে তাঁর জীবদ্দশায় সেগুলো প্রকাশ করেননি। ১৯৩৪ খ্রিস্টাব্দে তিনি একগুচ্ছ গীতিকবিতা রচনা করেন যা পরবর্তী কালে তাঁর "রূপসী বাংলা" কাব্যের প্রধান অংশ নির্মাণ করে। এ কবিতাগুলিও জীবনানন্দ প্রকাশ করেননি। ১৯৫৪-তে তাঁর মৃত্যুর পর কবিতাগুলো একত্র করে ১৯৫৭ খ্রিস্টাব্দে "রূপসী বাংলা" কাব্যগ্রন্থটি প্রকাশের ব্যবস্থা করেন তাঁর বোন সুচরিতা দাশ এবং ময়ুখ পত্রিকা খ্যাত কবি ভূমেন্দ্র গুহ।
রাকেশ ওমপ্রকাশ মেহরা
মেহরা ১৯৬৩ সালে ৭ জুলাই ভারতের দিল্লিতে জন্মগ্রহণ করেন। তার পিতা নতুন দিল্লির ক্লারিজেস হোটেলে কাজ করতেন। তিনি নতুন দিল্লিতে অনুষ্ঠিত ১৯৮২ এশিয়ান গেমসে সাতারু হিসেবে নির্বাচিত ক্যাম্পেের অংশগ্রহণ করেন কিন্তু চূড়ান্ত পর্বে নির্বাচিত হন নি। মেহরা নতুন দিল্লির লোদী রোডের এয়ার ফোর্স বল ভারতী স্কুলে পড়াশুনা করেন এবং পরে শ্রীরাম কলেজ অব কমার্সে ও দিল্লি বিশ্ববিদ্যালয়-এ পড়াশুনা করেন।
উমাশঙ্কর যোশী
উমাশঙ্কর জেঠালাল যোশী (গুজরাতি: ઉમાશંકર જોશી) (২১ জুলাই ১৯১১ - ১৯শে ডিসেম্বর ১৯৮৮) ছিলেন একজন বিখ্যাত বিদ্বজ্জন, কবি এবং ঔপন্যাসিক। ১৯৬৭ খ্রিস্টাব্দে গুজরাতি সাহিত্য তথা ভারতীয় সাহিত্যে অবদানের জন্য তিনি জ্ঞানপীঠ পুরস্কারে ভূষিত হন।
কফি আনান
কফি আততা আনান (; জন্ম এপ্রিল ৮, ১৯৩৮ - মৃত্যু আগস্ট ১৮, ২০১৮) ঘানার একজন কূটনীতিবিদ এবং জাতিসংঘের সপ্তম মহাসচিব। খ্রিস্টান ধর্মালম্বী হিসেবে প্রোটেস্ট্যান্ট সম্প্রদায় জনগোষ্ঠীর মুখপাত্র হিসেবেও তিনি দায়িত্ব পালন করছেন। আনান এবং জাতিসংঘ যৌথভাবে নোবেল শান্তি পুরস্কার (২০০১) লাভ করেন। তিনি কফি আনান ফাউন্ডেশনের প্রতিষ্ঠাতা চেয়ারম্যান ছিলেন। এছাড়া নেলসন ম্যান্ডেলা প্রতিষ্ঠিত আন্তর্জাতিক সংগঠন দা এল্ডারস-এর চেয়ারম্যান হিসেবেও তিনি দায়িত্ব পালন করেছেন।
অশোক চহ্বাণ
অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তাঁর স্থলাভিষিক্ত হন। ৫ ডিসেম্বর ২০০৮ তারিখে ইনি তাঁর দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।
তারিকউদ্দিন আহমেদ
"তারিকউদ্দিন আহমেদ" (ইংরেজি: Tarikuddin Ahmed, অসমিয়া:তাৰিকুদ্দিন আহমেদ) অসমের একজন গায়ক এবং সংগীত পরিচালক। ১৯৪৮ খৃষ্টাব্দে অসমিয়া ভাষার " ইমান ধুনিয়া মুকুতার মালা " গানটির জন্য তিনি ব্যাপক জনপ্রিয়তা লাভ করেন। তিনি আকাশবাণী গুয়াহাটি কেন্দ্রের একজন নিয়মিত সংগীত শিল্পী ছিলেন। 
তিনি ১৯২৩ খৃষ্টাব্দের ৪ নভেম্বর তারিখে ভারতের অসম প্রদেশের নওগাঁ জেলাতে জন্মগ্রহণ করেন। পিতার নাম মহাম্মদ শরিফউদ্দিন আহমেদ এবং মাতার নাম জেবিনা খাতুন।
১৯৯০ খৃষ্টাব্দের ২৯ অগাস্ট এই মহান সংগীত শিল্পী পরলোক গমন করেন।
দীনেশচন্দ্র মজুমদার
দীনেশচন্দ্র মজুমদার () (জন্ম: ১৯০৭ - মৃত্যু: ৬ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের শহীদ বিপ্লবী। প্রতিবেশী বিপ্লবী অনুজাচরণ সেনের মাধ্যমে যুগান্তর বিপ্লবী দলে যোগদান করেন। প্রথম বিশ্বযুদ্ধের সময় বাঘা যতীনের নেতৃত্বে বিপ্লবী অভ্যুত্থানের সময় বালেশ্বরের গুপ্ত ঘাঁটির পরিচালক শৈলেশ্বর বোস যক্ষ্মা রোগে আক্রান্ত হলে অনুজাচরণের সঙ্গে রাত জেগে সেবা করেন। এরপর দলনেতার নির্দেশে তিনি বগুড়া ও দক্ষিণ চব্বিশ পরগণায় বিপ্লবী সংগঠনের কাজে বর্তী হন। লাঠি খেলার শিক্ষক হিসেবে "ছাত্রী সংঘ" প্রতিষ্ঠায় সাহায্য করেন।
নাকাশ আজিজ
নাকাশ আজিজ (জন্ম ফেব্রুয়ারি ২৪, ১৯৮৫), নাকাশ হিসেবেও পরিচিত, হল একজন ভারতীয় নেপথ্য গায়ক এবং সঙ্গীত সুরকার। তিনি কিংবদন্তি সুরকার এ আর রহমান-কে হিন্দিতে "হাইওয়ে", "রানঝানা", "রকস্টার", "দিল্লি-৬" এবং "আই"-এর মতো চলচ্চিত্রে সহায়তা করেছেন। তিনি "ফ্যান" থেকে "যাব্রা ফ্যান", "আর...রাজকুমার"(২০১৩) থেকে "শাড়ি কে ফল সা" এবং "গান্দী বাত" এবং "ফাটা পোস্টার নিকলা হিরো" থেকে "ডাটিং নাচ"-এর মতো গানের নেপথ্যের জন্য জনপ্রিয়ভাবে পরিচিত; পরবর্তী দুইটি চলচ্চিত্র ছিল শাহিদ কপূরের উপর চিত্রায়িত।
মশিউর রহমান
মশিউর রহমান (জুলাই ৯, ১৯২৪ - মার্চ ১২, ১৯৭৯) যিনি যাদু মিয়া নামে পরিচিত, বাংলাদেশের সাবেক মন্ত্রী ছিলেন। তিনি জিয়াউর রহমানের সরকারের সময় প্রধানমন্ত্রীর মর্যাদায় সিনিয়র মন্ত্রী ছিলেন। । তিনি মাওলানা ভাসানীর শিষ্য ছিলেন এবং ১৯৭৬-এ তাঁর মৃত্যুর পর বাংলাদেশ ন্যাশনাল আওয়ামী পার্টির সভাপতি হন। ছাত্র জীবনে তিনি অবিভক্ত ভারতে ব্রিটিশ বিরোধী আন্দোলনে যোগ দিয়ে রাজনীতি শুরু করেন। তবে তেভাগা আন্দোলনের সময় তাঁর ভূমিকা নিয়ে বিতর্ক রয়েছে। পাকিস্তান হওয়ার পর আওয়ামী মুসলিম লীগ গঠিত হয়, তিনি এর একজন প্রতিষ্ঠাতা সদস্য। অতঃপর ন্যাশনাল আওয়ামী পার্টি গঠিত হয় এবং ১৯৭৯ খ্রীস্টাব্দ পর্যন্ত তিনি এ রাজনৈতিক দলের একজন জাতীয় নেতা হিসাবে বিভিন্ন পর্যায়ে নেতৃত্ব দিয়ে ছিলেন।
রাকেশ ওমপ্রকাশ মেহরা
রাকেশ ওমপ্রকাশ মেহরা (জন্মঃ ৭ জুলাই, ১৯৬৩) হলেন একজন ভারতীয় চলচ্চিত্র নির্মাতা ও চিত্রনাট্যকার। তার পরিচালিত প্রথম চলচ্চিত্র হল "অক্ষ" (২০০১)। তার পরিচালিত অন্যান্য চলচ্চিত্রসমূহ হল "রং দে বাসন্তী" (২০০৬), "দিল্লি-৬" (২০০৯), "ভাগ মিলখা ভাগ" (২০১৩) ও "মির্জ্যা" (২০১৬)। "রং দে বাসন্তী" (২০০৬) ও "ভাগ মিলখা ভাগ" চলচ্চিত্র প্রযোজনা ও পরিচালনার জন্য তিনি দুইবার শ্রেষ্ঠ চলচ্চিত্র ও পরিচালক পুরস্কার লাভ করেন।
হৃষিকেশ মুখোপাধ্যায়
হৃষিকেশ মুখার্জী (৩০ সেপ্টেম্বর ১৯২২ - ২৭ আগষ্ট ২০০৬) ছিলেন হিন্দি চলচ্চিত্রের একজন প্রখ্যাত ভারতীয় বাঙালী পরিচালক। কর্মজীবনে তিনি "সত্যকাম", "চুপকে চুপকে", "অনুপমা", "আনন্দ", "অভিমান", "গুড্ডি", "গোলমাল", "আশীর্বাদ", "বাবুর্চি", "নেমক হারাম" প্রভৃতি অসংখ্য ব্যবসাসফল চলচ্চিত্র নির্মাণ করেছেন।
মিশুক মুনীর
মিশুক মুনীর, পুরোনাম আশফাক মুনীর চৌধুরী, (২৪ সেপ্টেম্বর ১৯৫৯ - ১৩ আগস্ট ২০১১) ছিলেন একজন বাংলাদেশী সাংবাদিক। তিনি শহীদ বুদ্ধিজীবী মুনীর চৌধুরীর মেজ ছেলে। তার জন্ম নোয়াখালী জেলায়, তিনি একাধারে ছিলেন বিশ্ববিদ্যালয়ের অধ্যাপক, সাংবাদিক, চিত্রগ্রাহক এবং চলচ্চিত্র ভিডিওগ্রাহক। মিশুক মুনীরকে "বাংলাদেশের টেলিভিশন সাংবাদিকতার পথিকৃৎ" বলা হয়।
মোহাম্মদ আবদুল মুহিত
ভোলার বোরহানউদ্দিন উপজেলার গঙ্গাপুরে ১৯৭০ খ্রিস্টাব্দের ৪ জানুয়ারি জন্ম তাঁর। বাবা মনোয়ার হোসেন মিয়া ও মা আনোয়ারা বেগম। তিনি পরিবারের বড় ছেলে। পরিবারে তাঁরা ৪ বোন ও ৩ ভাই। বড় বোনের নাম জাকিয়া বেগম আঁখি। পুরান ঢাকার পোগোজ স্কুল থেকে এসএসসি (১৯৮৫), নটর ডেম কলেজ থেকে এইচএসসি (১৯৮৭), এবং ঢাকা সিটি কলেজ থেকে বি.কম. (১৯৮৯) পাস করেন। পেশা জীবনে তিনি ঢাকায় একটি বেসরকারি প্রতিষ্ঠানের কর্মকর্তা।
মুন্সি প্রেমচাঁদ
আধুনিক হিন্দি ভাষা ও উর্দু ভাষার অন্যতম সফল লেখক প্রেমচাঁদ ভারতের উত্তর প্রদেশে জন্মগ্রহণ করেন। ৮ অক্টোবর, ১৯৩৬ ভারতের বারানসিতে মৃত্যু। মুন্সী প্রেমচাঁদ উর্দু ও হিন্দি সাহিত্যের স্বনামধন্য কথাশিল্পী। তার আসল নাম ধনপত রায়। তবে মুন্সী প্রেমচাঁদ নামেই তিনি পরিচিত। তাঁকে জীবনবাদী সাহিত্যিক বলা হয়। হিন্দি সাহিত্যে ‘উপন্যাস-সম্রাট’ হিসেবে খ্যাত প্রেমচাঁদকে আধুনিক হিন্দি সাহিত্যের জনক বলেও অভিহিত করা হয়। ১৯১০ সালে বড়ে ঘরকী বেটি প্রকাশিত হলে উর্দু সাহিত্যে তিনি স্থায়ী আসন লাভ করেন। তার সর্বশ্রেষ্ঠ উপন্যাস গোদান । তাঁর প্রায় যাবতীয় সাহিত্যকর্ম বাংলা ভাষায় অনূদিত ও বহুল পঠিত।
অ্যান্থনি হপকিন্স
স্যার ফিলিপ অ্যান্থনি হপকিন্স () বিংশ শতকের শেষভাগে আবির্ভূত ইংরেজীভাষী চলচ্চিত্রের একজন খ্যাতিমান অভিনেতা যিনি সচরাচর অ্যান্থনি হপকিন্স হিসেবেই উল্লেখিত হয়ে থাকেন। ব্রিটিশ এই অভিনেতার জন্ম ১৯৩৭ সালের ৩১ মে ডিসেম্বর তারিখে। তাঁর জনপ্রিয় একটি ছবির নাম "দ্য সাইলেন্স অব দ্য ল্যাম্বস"। এ জন্য তিনি অস্কার পুরস্কার লাভ করেছেন। ১৯৬০ খ্রিস্টাব্দে "হ্যাভ আ সিগারেট" নামীয় মঞ্চ নাটকের মধ্য দিয়ে তাঁর অভিনয় জগতে পদার্পণ। ১৯৯৩ খ্রিস্টাব্দে ইংল্যান্ডের রাণী এলিজাবেথ ২য় তাঁকে 'স্যার' উপাধিতে ভূষিত করে। সম্প্রতি তিনি অভিনয়ের পাশাপাশি চিত্রাঙ্কন এবং সঙ্গীতে মনোনিবেশ করেছেন।
মখদুম মোনেম পাক
ভারতে দুইজন সুফি সাধক নকশবন্দিয়া সিলসিলা, সুফিবাদের একটি তরিকা, প্রচারের সাখে জড়িত ছিলেন এবং তারা দুইজনে দুইটি আধ্যাত্বিক পরম্পরা বা বংশগতি গড়ে তোলেন।একটি শেখ আহমেদ সিরহিন্দি, মোজাদ্দেদে আল থানি (দ্বিতীয় সহস্রাব্দের পুর্ণজাগরণকারী) থেকে উৎপন্ন হয়েছে। অন্যটি তারই সমসাময়িক সুফি সাধক হযরত ছৈয়্যদেনা আমীর আবুল-উলা আহরারি। 
হযরত আমীর আবুল-উলা ভারতের আগ্রার অধিবাসী ছিলেন। তিনি নকশবন্দিয়া সুফি তরিকার সুফি সাধক হযরত খাজা ওবায়দুল্লাহ আহরারির শিষ্য ছিলেন। তার নাম অনুসারেই তার আধ্যাত্বিক বংশ অনুক্রমের নামকরণ করা হয় নকশবন্দিয়া আবুল উলাইয়া।
হযরত মখদুম শাহ মুহাম্মদ মোনেম পাক ১০৮২ হিজরীতে (১৬৭১ খ্রিস্টাব্দে) ভারতের বিহারের শেখপুরা জেলার পাহাড়ে বেষ্টিত পাছনা গ্রামে জন্মগ্রহণ করেন। তার বংশ সুফি সাধক হযরত মখদুম শামসুদ্দিন হাক্কানি, যার মাজার লক্ষিসার জেলার বিল্লৌরিতে অবস্থিত, এর বংশের সাথে গিয়ে মিলিত হয়েছে। মখদুম হাক্কানি সুফি হযরত ইব্রাহিম ইবনে আদহাম বলখির, আবু বিন আদহাম নামেও পরিচিত, শিষ্য ছিলেন।
পিতার গ্রামে প্রাথমিক শিক্ষা সম্পন্ন করে উচ্চ শিক্ষা ও সুফিবাদের জ্ঞান অর্জনের লক্ষ্যে তিনি পাটনার নিকটবর্তী বারহ জেলায় অবস্থিত দেওয়ান ছৈয়দ আবু সায়্যিদ জাফর মুহাম্মদ কাদিরের খানকাহতে যান। তার মৃত্যুর পর হযরত মোনিম পাক দেওয়ান ছৈয়দ আবু সায়্যিদ জাফর মুহাম্মদ কাদিরের পুত্র দেওয়ান ছৈয়দ খলীলুল্লাহর কাছ থেকে তরিকতে শিক্ষা অর্জন করেন এবং তার হাতে বায়াত দান করেন কাদেরীয় কুতুবিয়া তরিকার মুরীদ (শিষ্য) হন। পরবর্তীতে তিনি খেলাফতপ্রাপ্ত (আধ্যাত্বিক প্রতিনিধিত্ব) হন। পড়াশোনা শেষ করার পর তার পীরের নির্দেশনা ও অনুমতি নিয়ে তিনি দিল্লিতে স্থানান্তরিত হন। দিল্লির একটি মাদ্রাসায় তিনি প্রায় চল্লিশ বছর ধরে উচ্চ শিক্ষায় আগ্রহী শিক্ষার্থীদের শিক্ষা দিতে থাকেন।
অমরেন্দ্র ঘোষ
অমরেন্দ্র ঘোষ বাংলাভাষার একজন বিখ্যাত ঔপন্যাসিক যার পূর্ণ নাম শ্রী অমরেন্দ্রনাথ ঘোষ। পূর্বপুরুষের পদবী ছিল ঘোষ রায়। তার আগে পূর্বপুরুষরাই এই রায় ফেলে দিয়ে শুধু ঘোষ লিখতে শুরু করেন। ১৯৫০ সালের পরে কোনো এক সময় তিনি তার নিজের নামের ‘শ্রী’ ও ‘নাথ’টুকু ছেঁটে দিয়ে অমরেন্দ্র ঘোষ নামে আত্মপ্রকাশ করেন। তাঁর জন্মতারিখ ৫ ফেব্রুয়ারি, মঙ্গলবার, ১৯০৭। পিতৃসূত্রে তাঁদের বাড়ি তৎকালীন বরিশাল জেলাধীন রাজাপুর থানার শুক্তাগড় গ্রামে। ড. হাজরা উল্লেখ করেছেন চার-পাঁচ পুরুষ পূর্বে তার পূর্বপুরুষের একজন তাদের আদি বাড়ি বর্তমান বানারীপাড়া থানার নরোত্তমপুর ছেড়ে রাজাপুর থানার শুক্তাগড় গ্রামে তালুক কিনে বসবাস শুরু করেন। ড. হাজরা আরো উল্লেখ করেছেন যে অমরেন্দ্রের জন্ম হয়েছিলো বর্তমান পিরোজপুর জেলার মঠবাড়িয়া থানায়। এ তথ্যের উৎস জানতে চাইলে তিনি বলেন তার মনে হচ্ছে তিনি এ তথ্য অমরেন্দ্র ঘোষের স্ত্রীর কাছ থেকে শুনেছেন। এ কথা সত্য যে, বর্তমান বাগেরহাট জেলার রামপাল থানায় মল্লিকের বেড় গ্রামে তাদের জমি ছিল, ক্ষেত ছিল, যাকে তারা পারিবারিকভাবে দক্ষিণের বিল বলতো। এই দক্ষিণের বিলকে কেন্দ্র করেই তার তিন পর্বের উপন্যাস ‘দক্ষিণের বিল’। কিন্তু মঠবাড়িয়ায় তাদের জমি ও বাড়ি থাকা কিংবা সেখানে অমরেন্দ্রর জন্ম হওয়া বিষয়ে স্মৃতিকথা ‘জবানবন্দী’ থেকে কোনো তথ্য জানা যায় না। স্মৃতিকথায় প্রদত্ত বিভিন্ন তথ্যনিরিখে বরং অণুমিত হয় তাঁর জন্মস্থান মেঘালয়ের রাজধানী শিলংয়ের কাছাকাছি কোনো থানা শহরে যেখানে তাঁর পিতা জানকীকুমার ঘোষ তখন পুলিশের কনস্টেবল পদে সাড়ে তিন টাকা বেতনে চাকুরি করতেন।
আরশাদ ওয়ার্সী
আরশাদ ওয়ার্সী (); (জন্ম: ১৯ এপ্রিল, ১৯৬৮ মুম্বাই) হলেন একজন ভারতীয় চলচ্চিত্র অভিনেতা। তিনি ১৯৯৬ সালের হিন্দী চলচ্চিত্র "তেরে মেরে সাপনে" অভিনয়ের মাধ্যমে চলচ্চিত্র শিল্পে প্রবেশ করেন। ছবিটি ব্যাবসায়িক দিক থেকে সফল ছিল। তিনি কমেডী ছবি "মুন্নাভাই এম.বি.বি.এস" (২০০৩) এবং "লাগে রাহো মুন্নাভাই" চলচ্চিত্র দুটিতে অভিনয়ের মাধ্যেমে ব্যাপক পরিচিতি অর্জন করেন। এছাড়া নায়ক হিসেবে প্রধান চরিত্রে "ইশকিয়া" (২০১০) এবং এই ছবিটির দ্বিতীয় পর্ব "ডেড ইশকিয়া" (২০১৪) তে অভিনয় করে প্রশংসা কুড়ান। ২০১৩ সালের ছায়াছবি "জলি এল.এল.বি" অসাধারণ অভিনয়ের জন্য সর্বস্তরের প্রশংসা লাভ করেন এবং তার অভিনয় জীবনের সলো হিট হিসেবে মর্যাদা পায়।
মিয়া মুকি
মিয়া ১৪ বছর বয়সে মডেলিং শুরু করেন এবং বর্তমানে তিনি একজন পেশাদার যোগ প্রশিক্ষক। তিনি মাইকেল টং অভিনীত "টম্ব রবারে" অভিনয়ের মাধ্যমে অভিনয় জগতে পদার্পণ করেন। তিনি "সবচেয়ে সুন্দর এশীয় যোগ কোচ" হিসেবে প্রশংসা কুড়িয়েছেন। মিয়া টেনসেন্ট অটোমোবাইল প্রদর্শনী অটো শো ২০১০-এ "প্রিয় লেডি" বিভাগে পুরস্কার জয়লাভ করেছিলেন।
মনোহর আইচ
মনোহর আইচ (১৭ই মার্চ, ১৯১২- ৫ই জুন, ২০১৬) একজন ভারতীয় বডিবিল্ডার। তিনি ১৯১৩ সালের ১৭ই মার্চ অবিভক্ত বঙ্গের কুমিল্লা জেলার ধামতি নামক এক প্রত্যন্ত গ্রামে জন্মগ্রহণ করেন। ১৯৫২ সালে আয়োজিত মিস্টার ইউনিভার্স-গ্রুপ ৩ বিভাগে তিনি বিজয়ী হয়েছিলেন। বডি বিল্ডিং এর ক্ষেত্রে এশিয়ান গেমসে তিনবার স্বর্ণ পদক তাঁর দখলে। মাত্র ৪ ফুট ১১ইঞ্চি (প্রায় ১.৫০ মিটার) উচ্চতা হওয়ার কারণে তাঁকে 'পকেট হারকিউলিস' ও 'ভারতীয় শরীরচর্চার জনক' নামে অভিহিত করা হত।
মুকেশ (গায়ক)
মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কন্ঠ দেবার জন্যও জনপ্রিয়।
সমরেশ মজুমদার
সমরেশ মজুমদার জন্মগ্রহন করেন বাংলা ১৩৪৮ সনের ২৬শে ফাল্গুন, ১০ই মার্চ ১৯৪২। তাঁর শৈশব কেটেছে ডুয়ার্সের গয়েরকাটা চা বাগানে। তাঁর প্রাথমিক শিক্ষা শুরু হয় জলপাইগুড়ি জেলা স্কুল থেকে। তিনি বাংলায় গ্রাজুয়েশন সম্পন্ন করেন কোলকাতার স্কটিশ চার্চ কলেজ থেকে এবং মাষ্টার্স সম্পন্ন করেন কোলকাতা বিশ্ববিদ্যালয় থেকে। কর্মজীবনে তিনি আনন্দবাজার প্রকাশনার সাথে যুক্ত ছিলেন। গ্রুপ থিয়েটারের প্রতি তাঁর প্রচন্ড আসক্তি ছিলো।
তাঁর প্রথম গল্প “অন্যমাত্রা” লেখাই হয়েছিলো মঞ্চনাটক হিসাবে, আর সেখান থেকেই তার লেখকজীবনের শুরু। তাঁর লেখা অন্যমাত্রা ছাপা হয়েছিলো দেশ পত্রিকায় ১৯৬৭ সালে। সমরেশ মজুমদারের প্রথম উপন্যাস “দৌড়” ছাপা হয়েছিলো দেশ পত্রিকায় ১৯৭৬ সালে। তিনি শুধু তাঁর লেখনী গল্প বা উপন্যাসের মধ্যে সীমাবদ্ধ রাখেননি ছোটগল্প, ভ্রমণকাহিনী থেকে কিশোর উপন্যাস লেখনীতে তাঁর জুড়ি মেলা ভার। সমরেশ মজুমদারের উল্লেখযোগ্য উপন্যাসগুলির মধ্যে সাতকাহন, তেরো পার্বণ, স্বপ্নের বাজার, উজান গঙ্গা, ভিক্টোরিয়ার বাগান, আট কুঠুরি নয় দরজা, অনুরাগ ইত্যাদি উল্লেখযোগ্য। তার ট্রিলজি 'উত্তরাধিকার, কালবেলা, কালপুরুষ ' বাংলা সাহিত্য জগতে তাকে বিশেষ খ্যাতির অধিকারী করেছে।
বিশ্বনাথ
বিশ্বনাথে অবস্থিত বীণাপাণি নাট্য মন্দির বহুকাল যাবৎ সাংস্কৃতিক ক্ষেত্রে যথেষ্ট অবদান রেখে আসছে। মুর্চ্ছনা বিশ্বনাথের উল্লেখযোগ্য সাংস্কৃতিক অনুষ্ঠান । ১৯৯৭ সনের ২০জুন তারিখে অনুষ্ঠানটির জন্ম হয়। এই অনুষ্ঠানটির মুখ্য উদ্দেশ্য হচ্ছে শিশুদের মানসিক বিকাশ ও যুবক যুবতীদের সাহিত্য ও সাংস্কৃতিক জ্ঞান প্রদান করে সার্বাঙ্গীণ উন্নতি সাধন করা। 
নগরটির কয়েকজন বিখ্যাত ব্যক্তিদের নাম- শশি ফুকন (অসমীয়া আলোচনা পত্রিকা বিস্ময়ের সম্পাদক), মাইনী মহন্ত( অসমীয়া আলোচনা পত্রিকা নন্দিনীর সম্পাদক), প্রমোদ বড়ুয়া, ব্রজেন কলিতা, রিমঝিম বরা, দ্বিজেন মহন্ত( চলচ্চিত্রের সহিত জড়িত), ক্ষীরধর বড়ুয়া, সুমন্ত বড়ুয়া।
মহেশ ভূপতি
মহেশ ভূপতি (; জন্ম: ৭ জুন, ১৯৭৪) ভারতের পেশাদার টেনিস খেলোয়াড় হিসেবে পরিচিত। বৈশ্বিকভাবে সেরা দ্বৈত খেলোয়াড়রূপে গণ্য হয়ে আছেন। ইতিমধ্যে তিনি ১১বার গ্র্যান্ড স্ল্যাম শিরোপা জয় করেছেন। প্রথম ভারতীয় টেনিস খেলোয়াড়, যিনি ১৯৯৭ সালে রিকা হিরাকিকে সাথে নিয়ে কোন গ্র্যান্ড স্ল্যাম প্রতিযোগিতা জয় করেন। তাঁর পুরো নাম "মহেশ শ্রীনিবাস ভূপতি"। ২০০৬ সালে অস্ট্রেলিয়ান ওপেনের মিশ্র দ্বৈতে জয়লাভের মধ্য দিয়ে আট জন টেনিস খেলোয়াড়ের অভিজাত বিভাগে প্রবেশ করেন যিনি খেলোয়াড়ী জীবনে মিশ্র দ্বৈতে গ্র্যান্ড স্ল্যাম অর্জন করেছেন।
আজমল কাসাব
মোহাম্মদ আজমল আমির কাসব (; (13 সেপ্টেম্বর ১৯৮৭ - ২১ নভেম্বর ২০১২) ছিল এক পাকিস্তানি সন্ত্রাসবাদী। সে ভারতে ২০০৮ মুম্বই জঙ্গি হামলায় জড়িত ছিল। কাসবই উক্ত হামলার ঘটনার সঙ্গে জড়িত একমাত্র সন্ত্রাসবাদী যাকে পুলিশ জীবিত অবস্থায় গ্রেফতার করে। পাকিস্তান সরকার প্রথমে অস্বীকার করলেও, ২০০৯ সালের জানুয়ারি মাসে স্বীকার করে নেয় যে কাসব পাকিস্তানের নাগরিক। ২০১০ সালের ৩ মে একটি ভারতীয় আদালত তাকে হত্যা, ভারতের বিরুদ্ধে যুদ্ধ ঘোষণা, বিস্ফোরক পদার্থ বহন ও অন্যান্য অপরাধে অভিযুক্ত করে। ওই বছরই ৬ মে উক্ত আদালত চারটি অপরাধের মামলায় তার মৃত্যুদণ্ড ও পাঁচটি অপরাধের মামলায় যাবজ্জীবন কারাদণ্ড ঘোষণা করে। ২০০৮ সালের ২৬ নভেম্বর নয় জন সন্ত্রাসবাদীর সহায়তায় ভারতের মুম্বই শহরে ১৬৬ জন নাগরিককে হত্যার অভিযোগে কাসবের মৃত্যুদণ্ড ঘোষিত হয়। তার বিরুদ্ধে ভারতের বিরুদ্ধে যুদ্ধঘোষণা সহ আরও ৮০টি অপরাধের অভিযোগ প্রমাণিত হয়, যার শাস্তিও মৃত্যুদণ্ড। ২০১১ সালের ২১ ফেব্রুয়ারি বোম্বাই হাইকোর্ট কাসবের মৃত্যুদণ্ডের রায় বহাল রাখে। ২০১২ সালের ২৯ আগস্ট ভারতের সুপ্রিম কোর্টও সেই রায় বহাল রাখে। ২০১২ সালের ২১ নভেম্বর সকাল সাড়ে সাতটায় কাসবের ফাঁসি কার্যকর করা হয়।
মান্না
মান্না নামেই অধিক পরিচিত সৈয়দ মোহাম্মদ আসলাম তালুকদার (১৯৬৪ - ১৭ ফেব্রুয়ারি ২০০৮) ছিলেন একজন বাংলাদেশী চলচ্চিত্র অভিনেতা ও চলচ্চিত্র প্রযোজক। তিনি তিন শতাধিক চলচ্চিত্রে অভিনয় করেছেন। "দাঙ্গা", "লুটতরাজ", "তেজী", "আম্মাজান", "আব্বাজান" প্রভৃতি চলচ্চিত্রে চমৎকার অভিনয়ের মাধ্যমে জনপ্রিয়তার চূড়া ছুঁয়েছিলেন মান্না। তাঁর অভিনীত "আম্মাজান" চলচ্চিত্রটি বাংলাদেশের ব্যবসাসফল ও জনপ্রিয় চলচ্চিত্রগুলোর মধ্যে অন্যতম। তিনি "বীর সৈনিক" (২০০৩) সেরা অভিনেতা বিভাগে জাতীয় চলচ্চিত্র পুরস্কার লাভ করেন। তিনি আটবার মেরিল-প্রথম আলো পুরস্কারের মনোনয়ন লাভ করেন এবং তিনবার এই পুরস্কার অর্জন করেন।
মিয়ামোতো মুসাশি
মুনিসাইয়ের সমাধিতে তার মৃত্যুর তারিখ রয়েছে ১৫৮০ যা মুসাশীর সর্বজনজ্ঞত জন্ম তারিখ ১৫৮৪-এর সাথে সামঞ্জস্যপূর্ণ নয়। পরবর্তীতে বিস্তৃত গবেষণায় বংশপরম্পরায় মিয়ামোতো পরিবারের সদস্যদের কাছ থেকে জানা যায় তিনি ১৫৮২ সালে জন্মগ্রহন করেন। কেঞ্জি তোকিশো বলেন, মুসাশীর গ্রহনযোগ্য জন্ম সাল ১৫৮৪ ভুল ও এটি গো রিন নো স্যু বইয়ের ভূমিকা থেকে লোকজন ভুলভাবে ধারণা করেছেন। তিনি যখন এটি লিখেন সম্ভবত তার বয়স তখন ৬০-এর কাছাকাছি ছিলো।
মুশফিকুর রহমান
মুশফিকুর রহমান (জন্ম: ১০ জানুয়ারি, ১৯৭৭) রাজশাহীতে জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাজশাহীর প্রতিনিধিত্ব করেন। এছাড়াও, অনূর্ধ্ব-১৯ দলের পক্ষেও খেলেছেন। ডানহাতি ব্যাটসম্যান হিসেবে সুনাম কুড়িয়েছেন। পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। আদর্শ অল-রাউন্ডার ছিলেন তিনি।
মুহাম্মদ ইউনূস
অধ্যাপক ড. মুহাম্মদ ইউনূস (জন্ম: ২৮ জুন, ১৯৪০) বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ। তিনি চট্টগ্রাম বিশ্ববিদ্যালয়ের অর্থনীতি বিভাগের একজন শিক্ষক। তিনি ক্ষুদ্রঋণ ধারণার প্রবর্তক। অধ্যাপক ইউনূস গ্রামীণ ব্যাংকের প্রতিষ্ঠাতা। মুহাম্মদ ইউনূস এবং তার প্রতিষ্ঠিত গ্রামীণ ব্যাংক যৌথভাবে ২০০৬ সালে নোবেল শান্তি পুরস্কার লাভ করেন। তিনি প্রথম বাংলাদেশী হিসেবে এই পুরস্কার লাভ করেন। ইউনূস "বিশ্ব খাদ্য পুরস্কার" সহ আরও জাতীয় ও আন্তর্জাতিক পুরস্কার লাভ করেছেন।
মুকেশ আম্বানি
৩১ মার্চ ২০১২ আর্থিক বছর সমাপ্তিকালে মুকেশ রিলায়েন্স ইন্ডাস্ট্রিজ লিমিটেডের প্রধান হিসেবে তার বার্ষিক পারিশ্রমিক ২৪০ মিলিয়ন রুপী ত্যাগ করার সিদ্ধান্ত নেন। সেই আর্থিক বছরে রিলায়েন্সের ঊর্ধ্বতন কর্মকর্তাদের মোট পারিশ্রমিক বৃদ্ধি পেলেও তিনি তার সিদ্ধান্তে অটল থাকেন। এর ফলে তার বেতন টানা চতুর্থ বছরের মত ১৫০ মিলিয়ন রুপীতে রয়ে যায়।
সুকুমার রায়
সুকুমার রায় (৩০ অক্টোবর, ১৮৮৭ - ১০ সেপ্টেম্বর, ১৯২৩) একজন বাঙালি শিশুসাহিত্যিক ও ভারতীয় সাহিত্যে "ননসেন্স রাইমের" প্রবর্তক। তিনি একাধারে লেখক, ছড়াকার, শিশুসাহিত্যিক, রম্যরচনাকার, প্রাবন্ধিক, নাট্যকার ও সম্পাদক। তিনি ছিলেন জনপ্রিয় শিশুসাহিত্যিক উপেন্দ্রকিশোর রায়চৌধুরীর সন্তান এবং তাঁর পুত্র খ্যাতিমান চলচ্চিত্রকার সত্যজিৎ রায়। তাঁর লেখা কবিতার বই আবোল তাবোল, গল্প হ-য-ব-র-ল, গল্প সংকলন পাগলা দাশু, এবং নাটক চলচ্চিত্তচঞ্চরী বিশ্বসাহিত্যে সর্বযুগের সেরা "ননসেন্স" ধরণের ব্যঙ্গাত্মক শিশুসাহিত্যের অন্যতম বলে মনে করা হয়, কেবল অ্যালিস ইন ওয়ান্ডারল্যান্ড ইত্যাদি কয়েকটি মুষ্টিমেয় ক্লাসিক-ই যাদের সমকক্ষ। মৃত্যুর বহু বছর পরেও তিনি বাংলা সাহিত্যের জনপ্রিয়তম শিশুসাহিত্যিকদের একজন।
রাকেশ শর্মা
রাকেশ শর্মা ১৯৪৯ খ্রিস্টাব্দের ১৩ জানুয়ারি ভারতের অঙ্গরাজ্য পাঞ্জাবের পাতিয়ালায় জন্মগ্রহণ করেন। তিনি হায়দরাবাদের সেন্ট জর্জেস গ্রামার স্কুলে অধ্যয়ন করেন। নিজাম কলেজ থেকে তিনি স্নাতক হন। মাত্র ১৮ বছর বছরে তিনি এয়ার ফোর্সের একজন ক্যাডেট হিসেবে যোগদান করেন। পরবর্তীতে, তিনি ন্যাশনাল ডিফেন্স অ্যাকাডেমিতে ১৯৬৬ খ্রিস্টাব্দের জুলাইতে ভর্তি হন একজন এয়ার ফোর্সের কর্মী হিসেবে। রাকেশ নিজেকে জাহির এবং একজন উৎসর্গিত ছাত্র  হিসেবে প্রতিষ্ঠিত করে ১৯৭০ খ্রিস্টাব্দে ইন্ডিয়ান এয়ার ফোর্সের পাইলট নিযুক্ত হন।
মুশতাক আহমেদ (ক্রিকেটার)
জানুয়ারি, ১৯৮৭ তারিখে ১৬ বছর বয়সে মুশতাক আহমেদের প্রথম-শ্রেণীর ক্রিকেটে অভিষেক ঘটে। মুলতান দলের সদস্যরূপে সুক্কুরের বিপক্ষে দ্বিতীয় ইনিংসে চার উইকেট দখল করেন তিনি। পরের মৌসুমে ঐ স্তরের ক্রিকেটে প্রথমবারের মতো পাঁচ উইকেট পান। সফরকারী ইংল্যান্ড দলের বিপক্ষে পাঞ্জাব মূখ্যমন্ত্রী একাদশের সদস্যরূপে এ সাফল্য পান তিনি। এর অল্পকাল পরই ১৯৮৮ সালের অনূর্ধ্ব-১৯ দলের সদস্য নির্বাচিত হন। ১৬.২১ গড়ে ১৯ উইকেটে নিয়ে প্রতিযোগিতায় যৌথভাবে সর্বোচ্চ উইকেট সংগ্রাহক হন। এরফলে পাকিস্তান ফাইনালে উন্নীত হয় ঠিকই। কিন্তু অস্ট্রেলিয়ার কাছে দলটি ৫ উইকেটের ব্যবধানে হেরে যায়। পরের মৌসুমের শুরুতে মুশতাক তার প্রথম ১০-উইকেট পান। পেশাওয়ারের বিপক্ষে প্রথম ইনিংসে ছয় ও দ্বিতীয় ইনিংসে আট উইকেট দখল করেন তিনি। ঐ মৌসুমে তিনি তার ধারাবাহিকতা অব্যাহত রেখে ২২.৮৪ গড়ে ৫২ উইকেটে নেন। পাকিস্তান অনূর্ধ্ব-১৯ দলের পক্ষে খেলা অব্যাহত রাখেন। ভারতের বিপক্ষে সিরিজে ২৬ উইকেট নেন যা যে-কোন পাকিস্তানী বোলারের তুলনায় দ্বিগুণ। চমকপ্রদ ক্রীড়াশৈলীর কারণে মার্চ, ১৯৮৯ সালে জাতীয় দলে খেলার জন্য আমন্ত্রিত হন।
আঁদ্রে কার্তেস
আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়। সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।
মুশফিকুর রহিম
মোহাম্মদ মুশফিকুর রহিম (জন্ম: ৯ জুন, ১৯৮৭) একজন বাংলাদেশী ক্রিকেটার এবং বাংলাদেশ জাতীয় দলের টেস্ট খেলায় অধিনায়কের দায়িত্ব পালন করছেন। সেপ্টেম্বর ২০১১ থেকে রহিম জাতীয় দলের অধিনায়ক নির্বাচিত হন। বর্তমানে তিনি বাংলাদেশ টেস্ট দলের অধিনায়ক।মূলত তিনি একজন উইকেট-রক্ষক এবং মাঝারি সারির ব্যাটসম্যান। ছোটখাটো গড়নের এই সদা হাস্যোজ্জ্বল খেলোয়াড়টি স্ট্যাম্পের পেছনে বকবক করার জন্য পরিচিত হয়ে আসছেন। বাংলাদেশের টেস্ট ক্রিকেটের ইতিহাসে তিনিই প্রথম ডাবল সেঞ্চুরি তথা সর্বোচ্চ রান সংগ্রহকারী হিসেবে কৃতিত্ব অর্জন করেন।
মুকুল দে
মুকুল চন্দ্র দে (২৩ জুলাই ১৮৯৫ - ১ মার্চ ১৯৮৯) ছিলেন পূর্ণেশশী দেবী এবং কুুলচন্দ্র দের পাঁচ সন্তানের মধ্যে একজন। তিনি শান্তিনিকেতনের ছাত্র ছিলেন এবং ভারতের শুষ্কপৃষ্ঠা-নকশার অগ্রদূত হিসেবে বিবেচিত। মুকুল দের সমগ্র পরিবার শিল্পী প্রতিভায় ভরা ছিল; তাঁর ভাই মনিশি দে একজন সুপরিচিত চিত্রশিল্পী ছিলেন, এবং তাঁদেরর দুই বোন- অন্নাপুরা এবং রানী, উনারাও কলা এবং কারুশিল্পে সুদক্ষ ছিলেন।
মিনা কুমারী
মিনা কুমারী (; ;1 জন্ম: ১ আগস্ট, ১৯৩৩- মৃত্যু: ৩১ মার্চ, ১৯৭২২), জন্ম নাম মেহজাবিন বানু হলেন একজন ভারতীয় চলচ্চিত্র অভিনেত্রী ও কবি। তার পিতার নাম আলী বক্স। মূলত পিতার ইচ্ছাতেই তিনি অভিনয়ে প্রবেশ করেন। ১৯৩৯ সালে সাত বছর বয়সে ‘ফারজানদ-এ-ওয়াতন’ চলচ্চিত্রে বেবি মিনা নাম নিয়ে তিনি চলচ্চিত্র জগতে প্রবেশ করেন। কামাল আমরোহী পরিচালিত পাকিজা তার জীবনের শ্রেষ্ঠ চলচ্চিত্র। ছবিটি তার মৃত্যুর তিন সপ্তাহ আগে মুক্তি পায়।
মাহফুজ আনাম
মাহফুজ আনাম (জন্মঃ জুন ১৮, ১৯৫০) বাংলাদেশ থেকে প্রকাশিত ইংরেজি ভাষার দৈনিক সংবাদপত্র দি ডেইলি স্টারের প্রকাশক ও সম্পাদক। তিনি বাংলা ভাষার দৈনিক সংবাদপত্র প্রথম আলোর প্রতিষ্ঠাতা প্রকাশক ছিলেন। মাহফুজ আনামের পিতা স্বনামধন্য রাজনীতিবিদ এবং সাহিত্যিক প্রয়াত আবুল মনসুর আহমেদ। মাহফুজ আনামের অগ্রজ মহবুব আনাম দেশের একজন প্রথিতযশা সাংবাদিক ছিলেন। এছাড়া মাহফুজ আনাম বিনোদন পত্রিকা পাক্ষিক আনন্দধারা এবং সাপ্তাহিক ২০০০ পত্রিকার প্রকাশক। বাংলাদেশ ফ্রিডম ফাউন্ডেশান নামক একটি বেসরকারী সংস্থার তিনি প্রতিষ্ঠাতা চেয়ারম্যানের দায়িত্ব পালন করছেন। এই সংস্থাটি নিউ ইয়র্কভিত্তিক ফোর্ড ফাউন্ডেশান নামক সংস্থার সহযোগিতাপুষ্ট। ১৯৭৭-১৯৯০ এই সময়কালে তিনি জাতিসংঘের অঙ্গসংগঠন ইউনেস্কোর বিভিন্ন পদে কাজ করেছেন।
প্রাণ কুমার শর্মা
প্রাণ কুমার শর্মা (আগস্ট ১৫, ১৯৩৮-আগস্ট ৬, ২০১৪), প্রান নামে অধিক পরিচিত। একজন কার্টুনিস্ট ও কমিকস লেখক। তার সৃষ্ট কার্টুন গুলির মধ্যে চাচা চৌধুরী জনপ্রিয়। তিনি ১৯৩৮ সালের ১৫ অগস্ট লাহৌরের কাছে কাসুরে জন্মগ্রহন করেন। ভারতের দেশভাগের পর তাঁর পরিবার গ্বালিয়রে চলে আসেন। সেখান থেকেই তিনি বিএ পাশ করেন। এর পরে তিনি দিল্লি থেকে রাষ্টবিজ্ঞানে স্নাতকোত্তর হন । মুম্বইয়ের একটি আর্ট কলেজে পাঁচ বছরের পাঠ্যক্রমে ভর্তি হয়েছিলেন। তিনি কর্মজীবন শুরু করেন দিল্লি থেকে প্রকাশিত সংবাদপত্র মিলাপ এর কার্টুনিস্ট হিসেবে। ১৯৬০ সালে তার প্রথম ব্যঙ্গচিত্র প্রকাশিত হয়। তার বানানো ডাবু চরিত্রটি সে সময় দেশজোড়া খ্যাতি পেয়েছিল। শ্রীমতীজি, বিল্লু, চন্নি চাচি-র মতো আরও একাধিক জনপ্রিয় চরিত্রের স্রষ্টা তিনি।‘ইন্ডিয়ান ইনস্টিটিউট অফ কার্টুনিস্টস’-এর তরফ থেকে ২০০১ সালে তাঁকে লাইফ টাইম অ্যাচিভমেন্ট পুরস্কার দেওয়া হয়। প্রাণকে ভারতের ‘ওয়াল্ট ডিজনি’ বলা হয়৷
ইমতিয়াজ আলি তাজ
সৈয়দ ইমতিয়াজ আলি তাজ (; ; জন্মঃ ১৯০০–১৯৯৭) ছিলেন একজন উর্দু ভাষার নাট্যকার। ১৯২২ সালে "আনারকলির" জীবনের গল্প অবলম্বনে তার রচিত "আনারকলি" নাটকের জন্য তিনি সবচেয়ে বেশি আলোচিত হয়েছেন। রোমান্টিক, ট্র্যাজিক এই মহাকাব্যটি সহস্রবার যেমন মঞ্চায়িত হয়েছে তেমনি ভারত আর পাকিস্তানের ফিচার চলচ্চিত্রে এর উপস্থিতি দেখা গেছে, ভারতের ঐতিহাসিক চলচ্চিত্র মুঘল-ই-আজম এর একটি উতকৃষ্ট দৃষ্টান্ত।
রবি শঙ্কর (আধ্যাত্মিক নেতা)
রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।
মুশতাক মোহাম্মদ
মুশতাক মোহাম্মদ (; জন্ম: ২২ নভেম্বর, ১৯৪৩) তৎকালীন ব্রিটিশ ভারতের জুনাগড় ও মনবদর (বর্তমান: গুজরাত, ভারত) এলাকায় জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা এবং অধিনায়ক। ১৯৫৯ থেকে ১৯৭৯ সময়কালে পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতি ব্যাটসম্যান ও লেগ স্পিনার ছিলেন তিনি।
আ. ক. ম. মুজতবা
আ. ক. ম. মুজতবা (১৯২৭-১০ই নভেম্বর, ১৯৮৩) ছিলেন বাংলাদেশী সঙ্গীতশিল্পী, বেহালা ও বংশীবাদক। 
তাঁর জন্ম হয়েছিল কলকাতায়। সংস্কৃতি অঙ্গনে ময়না ভাই নামে পরিচিত ছিলেন। তিনি আলীগড় বিশ্ববিদ্যালয় থেকে আই. এ. এবং ঢাকা বিশ্ববিদ্যালয় থেকে এম.এ পাশ করেন। বংশীবাদনে তাঁর শিক্ষক ছিলেন মনোরঞ্জন বিশ্বাস।
মৌসুমী চট্টোপাধ্যায়
মৌসুমী চট্টোপাধ্যায় (; জন্মঃ ২৬শে এপ্রিল, ১৯৪৮) একজন বিখ্যাত ভারতীয় অভিনেত্রী যিনি সমানভাবে বলিউড বাংলা চলচ্চিত্রে অভিনয় করেছেন। তিনি রাজেশ খান্না, শশী কাপুর, জীতেন্দ্র, সঞ্জীব কুমার, বিনোদ মেহ্‌রা এবং অমিতাভ বচ্চনের মত অভিনেতাদের সাথে কাজ করেছেন। তিনি ১৯৭৩-১৯৮৪ পর্যন্ত তৃতীয় সর্বোচ্চ পারিশ্রমিকগ্রহণকারী হিন্দি অভিনেত্রী ছিলেন।
মোনেম মুন্না
মোনেম মুন্না (জন্ম: ৯ জুন, ১৯৬৮ - মৃত্যু: ১২ ফেব্রুয়ারি, ২০০৫) একজন প্র‌য়াত বাংলাদেশী ফুটবল তারকা। বাংলাদেশের ফুটবল ইতিহাসের সেরা ডিফেন্ডারদের মধ্যে তাকে গণ্য করা হয়। এক যুগ ধরে আবাহনী ক্রীড়া চক্রের সাথে খেলেছেন। আবাহনী ও বাংলাদেশ জাতীয় ফুটবল দলের অধিনায়ক ছিলেন। ১৯৯২ সনে আবাহনীর জন্য ২০ লাখ টাকার চুক্তিতে স্বাক্ষর করে নতুন দেশীয় রেকর্ড সৃষ্টি করেন। কোলকাতার ইস্ট বেঙ্গল দলেও খেলেছেন। খেলোয়াড়ী জীবন শেষে আবাহনীর ম্যানেজারের দায়িত্বভার গ্রহণ করেন।
ইবনে আরাবী
ইবনুল আরাবী (, ) (২৮ জুলাই, ১১৬৫ – ১০ নভেম্বর, ১২৪০) ছিলেন একজন আরব সুফি সাধক লেখক ও দার্শনিক। সুফিতত্ত্বে তার অনবদ্য অবদানের কারনে তিনি শেখ আল আকবর মুহিউদ্দিন ইবনুল আরাবী নামেই সমধিক পরিচিত। আন্দালুসিয়া বা বর্তমান স্পেনের মূর্সিয়া নগরীতে জন্ম গ্রহণ করায় তাকে আন্দালুসি ও আল-মূর্সি বলা হয়। তাছাড়া তিনি দামেস্কে মৃত্যু বরণ করায় ডাকা হয় দামেস্কি। অন্যদিকে ইমেনের প্রসিদ্ধ দাতা হাতেমতাই তার পূর্বপুরুষ হওয়ায় আল-হাতেমী এবং আল-তাই উপনামেও তার প্রসিদ্ধি রয়েছে।
মুকেশ আম্বানি
মুকেশ মুম্বইয়ের পেদার রোডের হিল গ্রাঞ্জ হাই স্কুলে পড়াশুনা করেছেন। সেখানে তার ভাই অনিল এবং তার সহযোগী আনন্দ জৈনও তার সহপাঠী ছিলেন। তিনি ইনস্টিটিউট অব কেমিক্যাল টেকনোলজি (ইউডিসিটি) থেকে কেমিক্যাল ইঞ্জিনিয়ারিং বিষয়ে বিই ডিগ্রি লাভ করেন। মুকেশ পরবর্তীতে স্ট্যানফোর্ড বিশ্ববিদ্যালয়ে এমবিএ সম্পন্ন করতে ভর্তি হন কিন্ত তার পিতার রিলায়েন্স প্রতিষ্ঠায় সাহায্য করতে তিনি এই প্রোগ্রাম শেষ না করেই চলে আসেন। রিলায়েন্স তখন ছোট কিন্তু দ্রুত বর্ধমান প্রতিষ্ঠান ছিল।
বিষ্ণু রাম মেধি
বিষ্ণুরাম মেধি (; ) অসমের দ্বিতীয় মুখ্যমন্ত্রী। তিনি ভারতের স্বাধীনতা আন্দোলনের একজন সক্রিয় সদস্য ছিলেন। ১৯৫৭ সনের ২৮ ডিসেম্বর থেকে ১৯৬৪ সনের ৪ এপ্রিল পর্যন্ত তিনি মাদ্রাস রাজ্য বর্তমান চেন্নাই-এর রাজ্যপাল পদে অধিষ্ঠিত ছিলেন। 
১৮৮৮ সনের ২৮ এপ্রিল তারিখে অসমের গুয়াহাটির নিকটবর্তী হাজো নামক স্থানের এক দরিদ্র পরিবারে বিষ্ণুরাম মেধির জন্ম হয়। ১৯০৫ সনে গুয়াহাটির সরকারি উচ্চ ইংরেজি স্কুল ( বর্তমান নাম কটন কলেজিয়েট) থেকে মেট্রিকুলেশন সম্পূর্ন করেন। তারপর তিনি অক্সফোর্ড মিশন হোষ্টেলে বসবাস করে প্রেসিডেন্সী কলেজে নামভর্তি করেন। ১৯১১ সনে তিনি রসায়ন বিজ্ঞান বিষয়ে অনার্স সহ স্নাতক ডিগ্রী লাভ করেন। ১৯১৩ সনে তিনি ঢাকা বিশ্ববিদ্যালয় থেকে রসায়ন বিজ্ঞান বিষয়ে স্নাতকোত্তর ডিগ্রী লাভ করেন।
১৯১৪ সনে বিষ্ণুরাম মেধি কলকাতা বিশ্ববিদ্যালয় থেকে আইন পরীক্ষায় উত্তীর্ণ হন। ১৯১৫ সনে তিনি গুয়াহাটিতে উকালতি আরম্ভ করেন। ১৯৩১ সনে কলকাতা উচ্চ ন্যায়ালয়ে উকীল হিসেবে নামভর্তি করেন। তিনিই ছিলেন অসমের প্রথম শ্রেনীর উকিল। সেই সময়ে জনগনেরা তাঁকে "বাঘ উকিল" আখ্যা দিয়েছিল। 
১৯২০ দশকে বিষ্ণুরাম মেধি ভারতীয় জাতীয় কংগ্রেসে যোগদান করেন। ১৯২১ সনে সংঘটিত অসহযোগ আন্দোলনে তিনি সক্রিয়ভাবে অংশগ্রহন করেছিলেন। ১৯২৬ সনে ভারতীয় জাতীয় কংগ্রেসের পাণ্ডুতে অধিবেশন অনুষ্ঠিত হয়েছিল। উক্ত অধিবেশনে তিনি উপেন্দ্র সেন ও কুলধর চলিহার সহিত অর্থসচিবের দায়িত্ব বহন করেছিলেন। ১৯৩০ সনে তিনি অসম প্রদেশ কংগ্রেস কমিটির সভাপতি রুপে নির্বাচিত হয়েছিলেন।
১৯৩৮ সনে বিষ্ণুরাম মেধি গুয়াহাটি লোকেল বোর্ডের চেয়ারম্যান রুপে নির্বাচিত হন। তিনিই ছিলেন গুয়াহাটি লোকেল বোর্ডের প্রথম কংগ্রেসি চেয়ারম্যান। তাঁর নির্দেশমতে লোকেল চেয়ারম্যানের কার্য্যালয়ে প্রথম জাতীয় পতাকা উত্তোলন করা হয়েছিল।
১৯৪৬ সনে বিষ্ণুরাম মেধি হাজো বিধান সভা সমষ্টি থেকে অসম বিধান সভায় নির্বাচিত হয়েছিলেন। সেই সময়ে তিনি গোপীনাথ বরদলৈ-এর মন্ত্রীসভায় বিত্ত ও রাজহ মন্ত্রীর দায়িত্ব বহন করেন। ১৯৫০ সন পর্যন্ত তিনি সেই পদের দায়িত্ব বহন করেন। 
১৯৫০ সনের ৫ আগষ্ট তারিখে হঠাৎ করে গোপীনাথ বরদলৈ-এর মৃত্যু হয়। তার কয়েকদিন পর ১২ আগষ্ট তারিখে অসম কংগ্রেস সংসদি দলের সন্মতিক্রমে তাঁকে মুখ্যমন্ত্রী নির্বাচিত করা হয়। ১৯৫২ সনে অসমে প্রথমবার সাধারণ নির্বাচন অনুষ্ঠিত হয়। এই নির্বাচনে কংগ্রেস দল সংখ্যাগরিষ্ঠ লাভ করে। বিষ্ণুরাম মেধির নেতৃত্বে কংগ্রেস দল সরকার গঠন করে। তিনি মুখ্যমন্ত্রী পদের দায়িত্ব বহন করার পর থেকেই বিভিন্ন সমস্যার সন্মুখীন হন। বিশেষ করে প্রাকৃতিক দুর্যোগ, কালা বাজারের আবির্ভাব, পরিবহনের দুরবস্থা, ভারত বিভাজনের সময় পূর্ববঙ্গ (বর্তমান বাংলাদেশ) থেকে আগত বাঙালীদের প্রভাব, ব্রহ্মপুত্রের দলং, তৈল শোধনাগার, সাম্প্রদায়িক সংঘর্ষ, ১৯৫৫ সনে রাজ্য পুনর গঠনের সমস্যা ইত্যাদি। 
মাদ্রাজের (বর্তমান চেন্নাই) রাজ্যপালের পদ লাভ করে ১৯৫৭ সনের ২৮ ডিসেম্বর তারিখে অসমের নেতৃত্ব ত্যাগ করেন। ১৯৫৮ সনের ৮ জানুয়ারি তারিখে 
তিনি অসম থেকে মাদ্রাস অভিমুখে রওনা হন। ১৯৫৮ সনের ২৪ জানুয়ারি তারিখে ভারতের রাষ্ট্রপতি রাজেন্দ্র প্রসাদ তাঁকে মাদ্রাসের রাজ্যপাল রুপে নিযুক্তি প্রদান করেন। তিনিই রাজ্যপাল পদ প্রাপ্ত অসমের প্রথমের ব্যক্তি। 
নেতৃত্বভার বহন করার পরেই মাদ্রাসে হরিজন ও মারোয়ারদের সহিত সাম্প্রদায়িক সংঘর্ষ সংঘটিত হয়। কিন্তু বিষ্ণুরাম মেধি অতি সহজেই সংঘর্ষের দমন করে শান্তি প্রতিষ্ঠা করিতে সক্ষম হয়েছিলেন। নীলগিরির নিকটবর্তী স্থান ও কুরমবাসে শিক্ষার প্রসার করার জন্য তিনি অশেষ চেষ্টা করেন। মাদ্রাসে থাকাকালীন সময়ে তিনি অনেকবার কেরেলার রাজ্যপাল ও ভারতের প্রাক্তন রাষ্ট্রপতি ভি.ভি.গিরির সহিত সাক্ষাৎ করেছিলেন। মাদ্রাসে থাকাকালীন সময়ে তিনি রাণী দ্বিতীয় এলিজাবেথ ও এডিনবার্গের ডিউক, যুগোশ্লোভিয়ার প্রেসিডেন্ট মার্সাল টিটো ও তাঁর পত্নী, পশ্চিম জার্মানীর প্রেসিডেন্ট ডঃ লুকবেক, গ্রীসের রাজা-রানী ও কম্বোদিয়ার রাজা-রানী ইত্যাদি প্রসিদ্ধ ব্যক্তির সহিত আলোচনা করার সুবিধা পেয়েছিলেন। 
১৯৬৪ সনের ১৪ এপ্রিল তারিখে তিনি রাজ্যপালের পদ থেকে অবসর গ্রহণ করেন।তারপর তিনি অসমের ফিরে আসেন। 
মাদ্রাস থেকে ফিরে এসে তিনি পুনরায় অসমের রাজনীতিতে প্রবেশ করেন। ১৯৬৭ সনে ফেব্রুয়ারী মাসে তিনি হাজো সমষ্টি থেকে বিধান সভায় নির্বাচিত হন। ১৯৭২ সনের ১৫ মার্চ পর্যন্ত তিনি হাজো বিধান সভার সমষ্টির বিধায়ক রুপে কার্যনির্বাহ করেন।
মুনতাসীর মামুন
মুনতাসীর উদ্দিন খান মামুন (জন্মঃ ২৪ মে, ১৯৫১) একজন বাংলাদেশী লেখক ও শিক্ষাবিদ। তিনি ঢাকা বিশ্ববিদ্যালয়ের একজন অধ্যাপক। ঢাকা শহরের অতীত ইতিহাস নিয়ে তিনি গবেষণা করেছেন। তিনি দেশের অন্যতম প্রধান রাজনৈতিক দল আওয়ামী লীগের রাজনৈতিক দর্শনে বিশ্বাসী।
মুহসিন উল মুলক
নওয়াব মুহসিন উল মুলক, মুনির নওয়াজ জং, (সৈয়দ মেহেদি আলি বলেও পরিচিত) () (৯ ডিসেম্বর ১৮৯৭ — ১৬ অক্টোবর ১৯০৭) ছিলেন একজন ভারতীয় মুসলিম রাজনীতিবিদ। তিনি স্যার সৈয়দ আহমদ খানের ঘনিষ্ঠ বন্ধু ও আলিগড় আন্দোলনের সাথে যুক্ত ছিলেন। এছাড়াও তিনি নিখিল ভারত মুসলিম লীগের অন্যতম প্রতিষ্ঠাতা।
রমেশচন্দ্র মজুমদার
অধ্যাপক রমেশচন্দ্র মজুমদার (১৮৮৮- ১৯৮০) একজন বাঙালি ইতিহাসবিদ। তিনি সচরাচর আর, সি, মজুমদার নামে অভিহিত। ১৯৩৬-১৯৪২ তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় উপমহাদেশের বিখ্যাত ইতিহাসবিদ আর.সি. মজুমদার প্রাচীন ভারতের ইতিহাসের উপর অনেক কাজ করেছে। তিনি ভারতের স্বাধীনতার ইতিহাসের উপরও অনেক কাজ করেন।
তিনি ১৮৮৮ সালের ৪ ডিসেম্বর বাংলাদেশের বর্তমান গোপালগঞ্জ জেলার (তৎকালীন ফরিদপুর জেলা) মুকসুদপুর থানার খান্দারপাড়া গ্রামে এক সম্ভ্রান্ত পরিবারে জন্মগ্রহন করেন। তার বাবার নাম হলধর মজুমদার, মাতার নাম বিন্দুমুখী। ১৯০৯ সালে কলকাতার প্রেসিডেন্সি কলেজ থেকে ইতিহাসে স্নাতক ও ১৯১১ সালে স্নাতোকত্তর লাভ করেন। এরপরে তিনি হরপ্রসাদ শাস্ত্রীর অধীনে ইতিহাস গবেষণা শুরু করেন। ১৯১২ সালে অন্ধ-কুষান কাল অভিসন্দর্ভের জন্য ১৯১২ সালে প্রেমচাদ রায়চাদ বৃত্তি পান। ১৯২৮ সালে লন্ডনের British Museum, লেইডেনের kern Institute প্যারিসের Bibliothèque Nationale এ পড়াশোনা করেন।
কামিনি কৌশল
কামিনি কৌশল ১৯২৭ সালের ২৭ ফেব্রুয়ারি তৎকালীন ব্রিটিশ ভারতের লাহোরে জন্মগ্রহণ করেন। তার জন্মনাম ছিল উমা কাশ্যপ। দুই ভাই ও তিন বোনের মধ্যে তিনি ছিলেন সবার ছোট। তার বাবা শিবরাম কাশ্যপ ছিলেন ব্রিটিশ ভারতের (বর্তমান পাকিস্তান) লাহোরের পাঞ্জাব বিশ্ববিদ্যালয়ের উদ্ভিদবিদ্যার অধ্যাপক। তাকে ভারতীয় উদ্ভিদবিদ্যার জনক হিসেবে গণ্য করা হয়। তিনি উদ্ভিদের ছয়টি প্রজাতি উদ্ভাবন করেন এবং উদ্ভিদ বিদ্যার ৫০টির মত বই লিখেন। ১৯৩৪ সালের ২৬ নভেম্বর যখন তিনি মারা যান তখন কামিনির বয়স ছল মাত্র সাত।
আবদুল কুদ্দুস মাখন
আবদুল কুদ্দুস মাখন ১৯৪৭ সালের ১ জুলাই বাংলাদেশের ব্রাহ্মণবাড়িয়া জেলায় জন্মগ্রহণ করেন। তিনি ব্রাহ্মণবাড়িয়া কলেজ থেকে উচ্চ-মাধ্যমিক এবং ঢাকা বিশ্ববিদ্যালয় থেকে স্নাতক সম্পন্ন করেন। ১৯৭০ সালে তিনি ঢাকা বিশ্ববিদ্যালয় কেন্দ্রীয় ছাত্র ইউনিয়নের (ডাকসু) সাধারণ সম্পাদক নির্বাচিত হয়েছিলেন। ১৯৭১ সালের ১ মার্চ, তিনি নূরে আলম সিদ্দিকী, আ.স.ম আবদুর রব ও শাহজাহান সিরাজ প্রভৃতী ছাত্রনেতাদের পাশাপাশি স্বাধীন বাংলা ছাত্র সংগ্রাম পরিষদ গঠনে অগ্রণী ভূমিকা রেখেছিলেন। ১৯৭১ সালের ২ মাচ, স্বাধীনতা যুদ্ধের পূর্বমুহূর্তে ছাত্র সংগ্রাম পরিষদের অন্যান্য নেতা সহকারে আবদুল কুদ্দুস মাখন ঢাকা বিশ্ববিদ্যালয়ের কলা ভবন চত্বরে স্বাধীনতার পতাকা উত্তোলন করেন। পরদিন ৩ মার্চ তিনি তার সহকর্মীসহ শেখ মুজিবুর রহমানকে 'জাতির জনক' ঘোষণা দেন। ১৯৯৪ সালে ১০ ফেব্রয়ারি আব্দুল কুদ্দুস মাখন মৃত্যুবরণ করেন।
মামজি স্ট্রাঞ্জার
মোহাম্মদ মামিথ আহমেদ যিনি ১৯৮৪ সালের ১৮ই জানুয়ারি জন্ম গ্রহণ করেন একজন ব্রিটিশ এশিয়ান র‍্যাপার , গায়ক, নর্তক , প্রযোজক ও গান লেখক যার মঞ্চের নাম মামজি স্ট্রাঞ্জার ।তার প্রথম সিঙ্গেল ওয়ান মোর ড্যান্স যার প্রযোজক ছিলেন রিশি রিচ। তার ২য় একক গান শো গার্ল যা তার প্রথম অ্যালবাম ২০১০ সালের ফ্লাই উয়িথ মি থেকে নেয়া হয়েছে। ২০০৯ সালে ইউকে এএমএতে পরিবেশন করে।
মামজি স্ট্রাঞ্জার পূর্ব লন্ডনের প্লাইস্টোতে বেড়ে ওঠেন ও তার গায়ে বাংলাদেশী রক্ত আছে। তার পরিবারের ৬ সদস্যের মধ্যে তার অবস্থান ২য় কনিষ্ঠতে। মাত্র ১১ বছর বয়সে সে সংগীতের প্রতি আকৃষ্ট হয়ে ওঠে ও তার ভাইয়ের সংগীত সংগ্রহের প্রতি অনুরক্ত হয়ে ওঠে।তিনি শুরু করেন ২০০০ সালে ইউকে গ্যারেজের মাধ্যমে ও পাইরেট রেডিও-এর সাথে যুক্ত হয়ে পড়েন ২০০৩ সাল পর্যন্ত । এরপর তিনি সেখানে নিজেকে একজন বহিরাগত মনে করতে থাকেন ও পাইরেট রেডিও ত্যাগ করেন।এখান থেকে তার মঞ্চের নামটা এসেছে।
তার একজন বন্ধু তার ডেমো টেপ পাঠানোর পর বিবিসি এশিয়ান নেটওয়ার্কের ২০০৫ সালের আনসাঙ্গ প্রতিযোগিতার তিনি তিনজন ফাইন্যালিস্টের ভেতর একজন ছিলেন তার গান জাম্প আপ নিয়ে। মামজি আরো গান রেকর্ড করেন নো ইউ ওয়ানা ড্যান্স ও উই গটা গেট গোয়িং ও এগুলো লন্ডনের সাউথ ব্যাঙ্কের রয়েল ফেস্টিভ্যাল হলে ২০০৮ সালের ইউ কে এশিয়ান মিউজিক পুরস্কারে পরিবেশন করেন। তিনি রিশি রিচের একজন শিষ্যে পরিণত হয়ে ওঠেন। তার গান বিবিসি রেডিও একে ও বিবিসি এশিয়ান নেটওয়ার্কে প্রচারিত হয় ।২০০৮ সালে লন্ডনের বেথনাল গ্রিনের বৈশাখী মেলা ও ২০০৯ সালের কার্ডিফ মেলায় গান পরিবেশন করেন।২০০৯ সালের নভেম্বরে ওটু এরিনাতে তিনি সিন কিংস্টোনকে সমর্থন করেন।